
Cronologia 


Espècies 


Marcians 71 


—— Estel-lars 


Humans ml 


Cucs Ofidis 
Titans 
Predadors Assassins 


Preses saltatorials 


Humantílops 

Nedadors Criadors d'eines 
Pastors de llangardaixos —— Saurosàpiens 
Temptadors 

Trencalossos 

Colonials Modulars 
Voladors Pterosàpiens 
Aletejadors 

Cecs 

Torts Asimètrics 
Caminants 

Paràsits Simbionts 
Hostes 

Pescadors Velers 
Hedonistes Sàtirs 
Insectòfags Insectoides 
Espacials Asteromorfs 
Cerca-runes Gravitals 


Altres 

Subjectes Subjectes rescatats 
lE— r—. Terrestres 
Formes divines Déus asteromorfs 


Imperi de les màquines Noves màquines 

Fins a Mart 


Després de mil-lennis de preàmbuls terraqúis, els assoliments de la humanitat a un nivell notable 
s'iniciaren amb la seva unificació política i la colonització gradual de Mart. Tot i que la tecnologia 
per a colonitzar aquest món ja feia prou temps que existia, disputes polítiques, canvis d'ideologia i 
la simple inèrcia de la comoditat de la vida a la Terra feien que aquest pas semblés més llunyà del 
que realment era. 


Només quan els riscs van començar a mostrar-se amb claredat, només quan el medi ambient de 
la Terra es començà a estrènyer pel llastre de dotze mil milions d'ànimes industrialitzades, la 
humanitat per fi emprengué la monumental tasca. 


A través de les dècades, viatjar i posteriorment instal:lar-se a Mart es veia com una empresa 
ràpida i relativament fàcil, complicat però factible i manejable a curt termini. A l'hora de la veritat, 
però, es feu evident que no era el cas. 


Calia anar a pams. El bombardeig atmosfèric de microbis programats genèticament generaren 
lentament una atmosfera respirable en un cicle que durà segles. Més tard, uns quants fragments 
cometaris es feren desviar del seu rumb per a crear mars, oceans: aigua. Quan l'espera per fi 
s'acabà, restes de la flora i la fauna terrestre s'introduiren com a éssers marcians recreats, modificats 
especialment per l'ocasió. 


Quan tot estava a punt, les persones arribaren del seu món híper-poblat. Arribaven en naus de 
només anada. Coets de fusió i planadors atmosfèrics, plens a vessar de colons que somiaven amb 
començar de nou. 


Els primers passos a Mart no foren fets per astronautes, Si no per nens descalços sobre suau 
herba bio-sintètica. 

Un planador desembarca les primeres persones a l'edèn pre-terraformat de Mart. 

Els marcians americans 


Durant uns quants segles, Mart va seguir sent un recés, prosperant, però encara feble comparat 
amb l'esplendor de la Terra, que brillava més que mai. Gràcies a la reubicació cap a Mart de les 
indústries que més desgastaven el medi ambient, la Terra podia usurpar-ho tot, sense haver de 
malmetre la seva desgastada biosfera. Aquest fou l'apogeu terrícola, el clímax del desenvolupament 
econòmic, cultural i social de la vella Terra. 


Tanmateix, això no duraria. Igual que la separació gradual d'Amèrica i la seva mare europea, els 
governs de Mart varen adoptar una nova identitat marciana. Es convertiren en els marcians 
americans. 


La diferència entre la Terra i Mart no era només política. Unes poques generacions criades en 
gravetat més lleugera va donar als nous americans una silueta esvelta i gràcil que semblaria 
surrealista a la seva antiga llar. Això, combinat amb un cert grau d'enginyeria genètica, va dur la 
separació dels marcians a una nova alçada. 


Durant un temps, el sisme silenciós entre els dos planetes era acceptat mútuament i el 
repartiment de poders restava en un tens equilibri. Però la rivalitat marcianoterràquia no podia durar 
per sempre. Amb recursos il-limitats i una població energètica, Mart estava disposat a situar-se al 
capdavant. 

La guerra civil 


La revolució marciana s'esperava en dues formes: o bé a través d'un enriquiment econòmic a 
llarg termini o bé a través d'un conflicte armat molt més curt però dolorós. Durant quasi dos-cents 
anys, l'últim mètode va anar prenent forma, però aquest període gradual va acabar donant pas a una 
situació altament destructiva. 


Gairebé des del seu establiment, la cultura marciana fou influida amb un sentiment explícit de 
rebel:lia envers la Terra. Cançons, pel-lícules i publicacions periòdiques repetien aquestes nocions 
repetidament fins que quedaren del tot internalitzades. La Terra era la llar antiga i encarcarada que 
frenava la humanitat, mentre que Mart era nou: dinàmic, actiu i inventiu. Mart era el futur. 


Aquesta ideologia va acabar arribant al seu punt àlgid semi-paranoic i revolucionari. 
Aproximadament a uns mil anys de l'època contemporània, les nacions de Mart van prohibir 
qualsevol viatge o intercanvi no-essencial amb la Terra. 


Per a la Terra, això era una sentència de mort. Sense els recursos ni les indústries de Mart, 
l'apogeu terrícola aviat retrocediria a un pàl:lid reflex de la seva antiga glòria. Ja que un intercanvi 
de béns essencials va continuar, ningú es moriria de gana. Però per a cada ciutadà de la Terra, el 
boicot marcià significà la pèrdua de fins a tres quartes parts dels seus ingressos anuals. 


La Terra no tenia més remei que reclamar els seus antics privilegis, si calia, per la força. Segles 
després de la seva unificació política, la Terra es preparava pel conflicte bèl-lic. 


La majoria dels pensadors (i fantasistes) de temps pretèrits havien imaginat la guerra 
interplanetària com un gloriós i vertiginós espectacle de naus descomunals, herois combatius i 
sorpreses d'últim moment. Cap fantasia es podria haver allunyat més de la veritat. La guerra entre 
planetes era una sèrie de decisions lentes, angoixants i perfectament cronometrades que causaven la 
destrucció a escales bíbliques. 


En la majoria de les ocasions, els combatents no es veien l'un a l'altre. La majoria de les vegades 
els combatents ni tan sols eren allà. La guerra es convertí en un duel entre màquines complexes i 
autònomes, programades per maximitzar els danys a l'altra banda i intentar durar més que l'anterior. 


Tal conflicte causà una terrible destrucció a tots dos bàndols. Fobos, una de les llunes de Mart, 
fou esmicolada i plogué sobre el planeta en forma de pluja de meteorits. La Terra rebé un impacte 
polar que aniquilà un terç de la seva població. 


Escapant-se pels pèls de l'extinció, els pobles de la Terra i Mart feren les paus i forjaren un 
sistema solar unit. Els va costar més de vuit mil milions d'ànimes. 

Els estel-lars 


Els supervivents acordaren que certs canvis a gran escala eren necessaris per assegurar que una 
guerra de tals dimensions mai tornés a esclatar. Aquestes reformes eren tan extenses que implicaven 
canvis, no només polítics i econòmics, sinó també biològics. 


Una de les diferències més grans entre els pobles de tots dos planetes era que, amb el temps, 
gairebé s'havien convertit en espècies diferents. Es cregué que el sistema solar mai es podria unir 
completament fins que aquesta discrepància es dissolgués. 


La resposta fou una nova subespècie humana, igual i més ben adaptada no només a la Terra i a 
Mart, sinó també a les condicions de la majoria dels nous entorns terraformats. En addenda, aquells 
éssers es dissenyaren amb cervells més grans i talents més elevats, convertint-los en més que la 
suma dels seus predecessors. 


Normalment, seria difícil convèncer cap població de triar entre l'esterilització i fer de pares 
d'una civilització d'éssers superiors acabada de crear. Malgrat això, els records de la guerra encara 
eren dolorosament recents i resultava més fàcil implementar aquests procediments radicals al 
crepuscle de tal massacre. La resistència al naixement de la nova espècie no va passar de queixes 
insubstancials i vagues insignificants. 


En només unes poques generacions, la nova raça va començar a demostrar el seu valor. 
Organitzats com un únic estat i ajudats pel desenvolupament tecnològic de la guerra, ràpidament 
terraformaren i colonitzaren Venus i els asteroides i llunes de Júpiter i Satum. 


Aviat, però, fins i tot els dominis del Sol es feren petits. El nou poble que els heretà volia anar 
més lluny, fins a mons nous vora estrelles llunyanes. Això els convertiria en els estel:lars. 

La colonització i els Edips mecànics 


Fins i tot pels estel-lars, el viatge interplanetari era una tasca monumental. Ments més antigues 
havien fantasiejat sobre el problema amb asolucionsx com ara els viatges superlumínics o 
l'hiperespai. 


En termes simples, era impossible dur a una gran quantitat de persones amb prou provisions fins 
a l'estrella més propera per fer la colonització possible. Les tecnologies existents només podien 
viatjar a escassos percentatges de la velocitat de la llum, convertint el viatge en un assumpte que 
podia estendre's durant diverses èpoques. Enormes anaus generacionals, foren concebudes i fins i 
tot construides, però van sucumbir a les dificultats tècniques o a l'anarquia a bord després d'alguns 
cicles. 


La solució fou arribar allà primer i fer els colons més tard. Amb aquesta fi, naus ràpides i 
automàtiques eren enviades cap a les estrelles. A bord hi havia màquines semi-conscients 
programades per a replicar i terraformar la destinació i econstruir, als habitants amb materials 
genètics emmagatzemats abord. 


Un problema estrambòtic era comú a molts dels intents. Les primeres generacions d'humans en 
ser creats sovint desenvolupaven un afecte estrany cap a les màquines que els crearen. Rebutjaven 
la seva pròpia espècie i morien després de la gran crisi d'identitat que ho seguia. Aquest complexe 
d'Èdip tecnològic causà la pèrdua de gairebé la meitat dels intents de fundacions colonials. 


Toti així, la meitat restant fou suficient per omplir tot el braç espiral galàctic de la humanitat. 

L'estiu de la humanitat 


Just després de la colonització de la galàxia par part de la humanitat arribà la seva veritable 
primera època daurada. Criats per profetes mecànics, els supervivents de la plaga d'Èdip 
construiren civilitzacions que igualaren i fins i tot superaren els seus ancestres solars. 


Aquesta difusió a través dels cels no significà una pèrdua d'unitat. Entre l'espai, fluxos robustos 
de comunicació electromagnètica unien els mons de la humanitat amb tal eficiència que cap colònia 
ignorava els successos dels seus germans en la distància. El transit lliure d'informació significava, 
entre altres coses, un ritme altament accelerat de creixement tecnològic. Quan un món no podia 
resoldre quelcom, podia rebre l'ajuda d'un altre, i els nous avenços es compartien ràpidament amb 
tothom dins d'un regne de segles llum d'amplada. 


Evidentment, el nivell de vida s'elevà a alçades prèviament inimaginables. Si bé això no 
significava una utopia galàctica, es podia dir que el poble de la galàxia colonitzada vivia vides en 
les que la feina, tant física com mental, era purament compulsiva. Gràcies a la riquesa dels cels i a 
V'esforç de les màquines, cada persona tenia accés a riqueses materials i culturals més grans que les 
d'algunes nacions contemporànies. 


Durant tot aquest desenvolupament, s'observà un fenomen curiós. Tot i que la vida alienígena era 
abundant als estels, ningú havia trobat cap indici de veritable intel:ligència. Alguns ho atribuiren a 
una raresa generalitzada, mentre que d'altres parlaren de coses com ara influència divina, 
ressuscitant la religió. 


Indiferentment de les teories, una pregunta seguia sense obtenir cap mena de resposta: Què 
passaria si la humanitat es trobés amb una raça igual o superior a l'espai2 

Dos estel-lars visualitzant una pel-lícula hologràfica mentre reposen sota les restes de la flora autòctona 
del seu món colonitzat. Per ells, la vida és de constant felicitat. 


TOTS ELS FUTURS — C. M. ROSEMEN 


Un avís prematur 


Durant aquella època, un petit descobriment d'immenses implicacions va avisar a la humanitat 
que potser no estaven sols. 


En un món acabat de colonitzar, uns enginyers es toparen amb les restes d'una criatura 
desconcertant, considerada com a tal perquè mostrava clars trets d'un animal terrícola a un planeta 
alienígena. Apropiadament batejada com a Panderavis pandora, el colossal fòssil pertanyia a una 
criatura amb aspecte d'au amb urpes enormes. Investigacions posteriors van determinar que es 
tractava d'un therizinosaure altament mutat, d'una família de dinosaures herbívors que s'extingí 
milions d'anys enrere a la Terra. 


Tot i que tots els altres animals terrestres d'aquella colònia tenien tres potes, un sistema 
esquelètic basat en el coure i músculs hidrostàtics, el Panderavis era un vertebrat típic de la Terra 
amb ossos rics en calci i quatre extremitats. Trobar-lo allà era una troballa tan improbable com 
trobar una criatura alienígena dins de l'atmosfera terrestre. 


Per alguns, allò era la prova irrefutable de la creació divina. El renaixement de la religió, 
alimentat en principi per l'aparent soledat de la humanitat a l'espai, s'intensificà encara més. 


Altres ho veien amb altres ulls. El Panderavis mostrà als humans que alguna entitat prou 
poderosa per visitar la Terra abduia animals d'allà i els adaptava a un mon alienígena de qualsevol 
punt de la galàxia. Considerant l'edat del fòssil en sí, els misteriosos éssers eren mil-lennis més 
antics que la humanitat quan eren capaços de fer-ho. 


L'advertència era clara. Era impossible predir què podia passar si la humanitat es topava de sobte 
amb aquesta civilització. Un contacte benèvol era preferible per motius obvis, i fins i tot esperat, 
però valia la pena preparar-se. 


En silenci, la humanitat començà altre cop a construir i emmagatzemar armes, aquesta vegada 
amb potència interplanetària. Eren aparells terribles, capaços de convertir estrelles en supernoves i 
demolir sistemes solars sencers. Per desgràcia, fins i tot aquests preparatius resultarien ineficaços 
arribat el moment. 

Una reconstrucció del Panderavis mostra les urpes de la criatura, similars a rasclets, amb les 
que feia solcs al terra per desenterrar menjar. Animals locals oportunistes caminen per la vora del 
Panderavis, buscant restes del seu aliment. 

Els Qu 


El primer contacte estava destinat a succeir. La galàxia, per no dir l'univers, era massa gran per a 
que només una espècie desenvolupés intel:ligència. Qualsevol retard de la trobada només implicava 
engrandir el xoc cultural imminent. En el cas de la humanitat, aquest exoc culturals va significar la 
completa extinció de la humanitat tal i com havia estat coneguda. 


Amb gairebé mil milions d'anys d'antiguitat, l'espècie alienígena coneguda com a Qu estava 
constituida per nòmades galàctics, viatjant d'un braç espiral a l'altre en migracions mil-lenàries. 
Durant els seus viatges s'auto-milloraven i modificaven constantment fins a convertir-se en mestres 
de la manipulació genètica i nano-tecnològica. Amb aquesta habilitat per controlar el món material, 
van assolir la missió religiosa i auto-imposada de arefer l'univers segons el seu criterix. Poderosos 
com déus, els Qu es veien a ells mateixos com els heralds divins del futur. 


Aquest dogma estava arrelat en el que havia estat un intent benèvol de protegir la raça del seu 
propi poder. Però l'obediència cega i incondicional havia convertit els Qu en monstres. 


Per ells, la humanitat, amb totes les seves glòries relatives, no eren més que una matèria 
transmutable. En menys de mil anys, tots els mons humans foren destruits, despoblats o pitjor: 
canviats. Malgrat el fervent rearmament, les colònies no van poder fer res contra els seus provectes 
adversaris, més enllà d'unes poques mostres de resistència efímera. 


La humanitat, antany sobirana dels estels, estava extingida. Però els humans no. 

Els Qu triomfants en la caiguda de l'home. A la seva esquerra, un dron nanotecnològic. A la seva dreta, 
una criatura de rastreig genèticament modificada. 

bJ e e / 3 
L'extinció de l'home 

Els mons de la humanitat, jardins paradisíacs terraformats, semblaven estranyament buits als ulls 
dels Qu. Sovint no hi havia matèries primeres a l'abast, tret de les persones, les seves ciutats i 


alguns nínxols bàsics d'ecodiversitat, poblats per animals i plantes genèticament modificats de la 
Terra. Això era perquè els humans havien esborrat l'ecosistema alienígena original de bon principi. 


Ofesos per una altra raça intentant refer l'univers, els Qu es disposaren a castigar aquells 
cinfidelss fent-los servir a ells de materials de construcció per la seva visió. Si bé això suposà 
l'extinció total de la consciència humana, també va salvar l'espècie preservant la seva herència 
genètica en una miríada de noves i estranyes formes. 


Poblats per succedanis d'humans en formes que anaven des d'animals salvatges o mascotes fins 
a eines genèticament modificades, els Qu regnaren durant quaranta milions d'anys als mons de la 
nostra galàxia. Alçaren monuments quilomètrics i reformaren les superfícies de mons sencers, 
aparentment per caprici. 


Rere seu, els Qu deixaren un miler de mons, tots plens de criatures estrafolàries que abans foren 
humans. La majoria moririen just després de l'abandonament dels seus cuidadors i altres 
aguantarien una mica més per sucumbir a inestabilitats de llarga durada. I en un reducte de mons, 
els descendents dels homes aconseguiren sobreviure. 


D'ells depenia el destí de l'espècie, ara dividida i irreconeixible. 

Una piràmide Qu de més d'un quilòmetre d'alçada que corona el món emmudit que abans acollí quatre 
mil milions d'ànimes. Aquestes estructures eren el segell dels Qu i es podien trobar a cada mon habitable 
pel que passaven. 

Cucs 


El seu món es trobava sota un sol ardent, intensificat monstruosament gràcies a la intervenció 
dels ja absents Qu. La superfície es trobava coberta per ciutats abandonades, cremant-se 
infinitament com estàtues esmicolades oblidades dins d'un forn desatès. 


I malgrat això, la vida seguia existint dins d'aquest lloc inhòspit. Boscs de aplantes, cristal:lines 
cobrien la superfície, reciclant l'oxigen per la vida animal que es refugiaven sota terra. Una 
d'aquestes espècies, amb membres amb prou feines més llargs que els braços dels seus ancestres, 
eren els únics vertebrats que hi quedaven. De fet, eren els últims hereus dels estel-lars que romanien 
al planeta. 


Distorsionats de manera incomprensible per la modificació genètica, semblaven, a falta d'una 
descripció millor, cucs gegants i pàl-lids. Manetes i peuets diminuts i febles modificats per excavar 
eren tot el que delatava la seva noble herència. Apart d'aquests òrgans, tot havia estat simplificat per 
a la vida subterrània. Els seus ulls eren forats microscòpics, no tenien dents, orelles ni més de la 
meitat del seu sistema nerviós. 


La vida d'aquests humans succedanis no anava més enllà d'excavar sense rumb. Si trobaven 
menjar, el devoraven. Si trobaven altres membres de la seva espècie, a vegades també els 
devoraven. Però normalment s'aparellaven i es multiplicaven, i així aconseguiren preservar un 
simple reste d'humanitat als seus gens. Més endavant, els acabaria anant bé. 

Dos pares cucs amb la seva cria. 

Titans 


A la infinita sabana d'una colònia extingida temps enrere, bèsties enormes vagaven amb 
supremacia. Amb més de quaranta metres de longitud en mesures terrestres, aquests gegants eren en 
realitat la descendència mutada dels estel:lars. 


Diverses faccions delataven la seva herència humana. Encara conservaven polzes rebordonits a 
les seves potes davanteres, inútils per a qualsevol mena de manipulació precisa tret d'arrencar 
arbres. Aquesta pèrdua fou compensada amb el desenvolupament del seu llavi inferior en un òrgan 
musculat similar a una trompa que recordava als elefants de la Terra del passat. 


Tot i la seva aparença bestial, els Titans eren dels sub-humans reduits més intel-ligents que 
quedaven a la galàxia. Les seves grans dimensions van permetre un cervell desenvolupat i, 
gradualment, la consciència va reeixir. Amb les seves trompes labials dissenyaren talles de fusta 
ornamentades, alçaren habitatges similars a hangars i fins i tot desenvoluparen una forma 
d'agricultura primitiva. Amb la vida sedentària arribà inevitablement la llengua i la literatura 
desbordant: mites i llegendes del passat llunyà i mig oblidat s'explicaren en veus florides a través de 
la vasta esplanada. 


Era fàcil adonar-se que, al cap d'uns pocs centenars de milers d'anys, la humanitat podria tornar 
a començar amb aquests primitius titans. Desgraciadament, quan una era glacial catastròfica es va 
apoderar del món natal dels titans, aquests bons gegants desapareixerien per a no tornar. 

Predadors i preses 


Els predadors des-evolucionats eren habituals als mons ferals de la humanitat. La majoria de les 
vegades, s'assemblaven als vampirs, homes llop i follets dolents de les llegendes antigues, caçant 
preses també sub-humanes amb una combinació d'armes rudimentàries. Alguns tenien caps 
enormes amb grans dents assassines. Altres espedaçaven les seves víctimes amb els peus. Però les 
variants més comuns mostraven dits i polzes modificats, dotats d'urpes esmolades. 


Els predadors més eficients vivien a una de les primeres colònies de la humanitat. A més de mans 
animalesques amb polzes acabats en una fulla esmolada, també comptaven amb mandíbules amples 
plenes de dents, caps desproporcionats i orelles grans i sensibles. Tot això els va servir per 
convertir-se en els predadors dominants del seu planeta natal. 


Corrien pels prats, emboscaven als boscos i escalaven les muntanyes perseguint éssers diferents: 
caminadors herbívors amb cames d'ocell. Mentre les seves preses requeien en la completa 
animositat, els caçadors van aconseguir mantenir amb vida l'espurna de la intel-ligència durant la 
seva evolució. 

Humantílops 


No tots els humans des-evolucionats es convertiren en bèsties. Alguns van conservar les seves 
ments tot i perdre tots els seus avantatges fisiològics a mans de les modificacions dels Qu. 


Una espècie en concret n'era un exemplar ideal. Foren criats com a cantants i recordadors, 
servint en essència com a gravadores vivents durant el regnat dels Qu. Quan els seus amos 
marxaren, amb prou feines varen poder sobreviure, retrocedint a una postura quadrúpeda i prenent 
la posició d'animals remugants agrupats en ramats. Aquest canvi fou tan abrupte que els recentment 
evolucionats humantilops van resistir només per la clement esterilitat de la seva biosfera artificial. 


Els humantílops, equipats amb ments humanes completes (si bé mig entumides) i cossos animals 
completament incapacitats, visqueren vides agòniques. Podien veure i entendre el món que els 
envoltava, però per culpa dels seus cossos no podien fer res per canviar-lo. Durant segles, ramats 
afligits vagaven per les planes, cantant cançons de desesperació i dol. Religions i tradicions orals 
senceres foren teixides al voltant d'aquesta devastadora incapacitat racial, tan dramàtica i detallada 
com qualsevol de l'antiga Terra. 


Per sort, les forces selectives de l'evolució feren de la seva agonia una de finita. En termes 
simples, un cervell no era avantatjós si no se li podia donar un bon ús. Un humantílop ximple i 
borrec creixia més ràpid que un de llest i pasturava amb la mateixa eficàcia. Els humantílops més 
càndids es feren amb l'espècie en menys de cent-mil anys i el seu món melancòlic emmudí per 
sempre. Res era sagrat pel procés evolutiu. 

Nedadors 


Potser perquè el seu cicle vital involucrava un estat larval aquàtic, els Qu van transmutar un gran 
nombre dels seus subjectes humans en una desconcertant col:lecció de criatures aquàtiques. 
Cuidades per ajudants criats amb aquesta finalitat, aquests nadons aquàtics post-humans es podien 
trobar de totes les mides i formes imaginables. Hi havia varietats de persones anguila en forma de 
llaç i sense extremitats, persones balena de mides descomunals, persones decoratives que nedaven 
escopint aigua amb les seves boques hipertrofiades i horribles multituds de persones errants 
mancades de qualsevol voluntat que servien d'aliment. 


Totes elles estaven perfectament domesticades. Totes elles s'extingiren quan els seus amos 
marxaren. Totes tret d'unes poques formes de vida, en general, lleument mutades. Aquests nedadors 
encara recordaven als seus ancestres humans en gran mesura, no presentaven brànquies artificials, 
les seves mans encara eren visibles enterrades a les seves aletes anteriors i els seus peus eixamplats 
funcionaven com una aleta caudal. Ulls visiblement humans es divisaven entre les seves parpelles 
rabassudes i greixoses, i podien parlar-se els uns als altres, tot i que no a través de paraules i mai 
amb un enteniment conscient. 


Durant mil-lennis, nedaven pels oceans del seu món ecològicament revertit, alimentant-se de 
diferents espècies de peixos i crustacis, supervivents de les reserves alimentàries originalment 
importades de la Terra. Amb la intervenció dels Qu ja absent, la selecció natural reprengué el seu 
curs. Els nedadors es tornaren més dinàmics per caçar amb més efecte les seves preses més ràpides. 
Les preses respongueren tornant-se encara més ràpides o desenvolupant contramesures defensives 
com exoesquelets, punxes o verí. Amb la seva evolució de nou encarrilada, els nedadors 
s'allunyaren més i més de la seva ascendència conscient. Encara trigarien molt de temps per tornar 
a assaborir aquesta benedicció. 

Pastors de llangardaixos 


Aquests foren dels més afortunats. En comptes de distorsionar-los inintel:ligiblement com havien 
fet amb la majoria dels seus subjectes, els Qu simplement van esborrar la seva consciència i van 
atrofiar el desenvolupament dels seus cervells. 


Recordant vagament als seus predecessors de la Terra, aquests primitius portaren vides 
feréstegues durant un període de temps anormalment llarg. Mai van recobrar la consciència després 
de que els Qu marxessin, malgrat tenir tot incentiu possible per fer-ho. Això fou degut en part a 
l'absència total de predadors al seu planeta enjardinat, resultant en una manca de necessitat per la 
intel-ligència. A més a més, els Qu feren canvis subtils però integrals als seus cervells, ajustant 
l'estructura del cerebel per a que certs trets associats amb l'aprenentatge heurístic no podessin 
tornar a emergir. De nou, els motius d'aquests canvis desconcertants només els sabrien els Qu. 


Aquestes persones idiotitzades acabaren per establir-se en una simbiosi amb unes altres criatures 
que habitaven el planeta. Instintivament, començaren a formar adramats, dels grans rèptils herbívors 
els ancestres dels quals foren transportats de la Terra com a mascotes. 


Aviat, l'equilibri d'aquest mutualisme començà a inclinar-se a favor dels rèptils. El clima tropical 
del planeta els donava un avantatge inherent i van travessar una transformació espectacular en 
diferents espècies. No trobaren cap competència amb els únics grans mamífers del planeta, els 
descendents dels colons estel-lars de ments estèrils. Enfrontant-se a una revolta reptiliana, l'única 
adaptació a la que els sub-homes podien aspirar era revertir silenciosament a la inconsciència més 
bestial. 

Un pastor de llangardaixos observa el món amb ulls bovins mentre el seu bestiar es torna més fort i 
intel-ligent. El futur no sembla pertànyer-li. 

Temptadors 


En el cas dels temptadors, la remodelació es dugué a terme amb un entusiasme quasi artístic. 
Com s'ho van manegar per sobreviure en la seva forma estrambòtica no està del tot clar, els seus 
ancestres foren emprats com a decoració sèssil i, gràcies a alguna mena de miracle de l'adaptació, 
van perdurar. 


Cap humà els hauria pogut reconèixer com als seus descendents. Les femelles eren cons de carn 
amb bec d'uns dos metres d'alçada, arrelades al sòl com grotesques plantes carnívores. Els mascles, 
d'altra banda, semblaven micos bípedes contorsionats. A diferència de les seves parelles, eren 
perfectament ambulatoris, dotzenes d'ells corrien al voltant dels cossos arrelats en grups esperitats. 
Alguns acumularien menjar, altres netejarien les femelles i altres farien guàrdia en cas de que 
s'acostés algun perill. Tot i que les seves accions semblaven deliberades, els mascles no tenien cap 
voluntat pròpia. 


En la societat dels temptadors, les femelles ho controlaven tot. Fent servir una combinació de 
senyals vocals i hormonals, guiaven les hordes de mascles per a realitzar qualsevol tasca i 
s'aparellaven amb els més forts, els més obedients i els més estúpids per a crear soldats encara 
millors. En algunes ocasions també donarien llum a algunes precioses femelles que serien 
transportades per altres mascles per a poder-se arrelar. 


Era una hegemonia terriblement eficient que hauria estat destinada a donar lloc a la civilització 
en questió de segles si el destí no hi hagués intervingut. Quan l'impacte d'un cometa va destruir els 
boscos de carn dels temptadors, una de les millors oportunitats de re-emergir de la humanitat s'esvaí 
cruelment. 

N 4 de CE 

Un mascle i una femella de temptadors il-lustren la discrepància sexual característica d'aquesta espècie. 
Notis la vagina allargada en forma de pou de la femella. Durant l'aparellament, els mascles s'hi 
introdueixen sencers com si fos una boca de clavegueram. 


, 

Trencalossos 


A través de les modificacions deliberades dels Qu i el reformisme cec de l'evolució, els cels 
esdevingueren poblats amb criatures que deixarien els mites dels seus ancestres a l'alçada del 
betum. 

Els seus predecessors eren petites mascotes dels Qu que eren criats pels colors enlluernadors dels 
seus becs derivats de les seves dents. Quan els seus amos marxaren, la majoria d'aquestes criatures 
moriren, sense res ni ningú que tingués cura d'ells. 


Però alguns, els de les races més resistents, sobrevisqueren. En un obrir i tancar d'ulls geològic, 
uns pocs milions d'anys, els descendents d'aquestes criatures es diversificaren al buit evolutiu del 
seu món herbat. Una línia evolutiva creà una profusió d'herbívors humanoides. Aquests eren caçats 

per una raça de rapinyaires amb becs esmaltats, evolucionats per capturar preses concretes. Entre 
aquests nínxols generalitzats hi havia congregacions enormes d'animals especialitzats, amb aspectes 
que anaven de pescadors de pantans amb becs de pelicà a formes esplendoroses amb crestes 
estridents que emergien dels seus becs dentats. 

Fins i tot hi havia formes de vida quasi conscients amb aspecte d'ogres trencadors d'ossos. Per 
un observador contemporani semblarien trets d'un malson: tres metres d'alçada, peluts i dotats de 
llargues urpes als polzes i becs enormes que complementaven la seva dieta rapinyaire. 


Malgrat els seus defectes, aquests primitius devoradors de cadàvers foren una de les primeres 
espècies en assolir la intel-ligència i, tot i que primitiu, un cert nivell de civilització. Tot això 
demostrava la fal-làcia del prejudici humà a la galàxia post-humana. Una criatura podia alimentar- 
se de carn putrefacta, fer pudor de tomba i expressar el seu afecte defecant sobre els altres, però 
també podia ser el teu propi rebesnét i l'última esperança de la humanitat. 

Amb el temps, però, ni tan sols els trencalossos compliren la promesa. La seva dependència 
alimentària a la carronya limità severament la seva població i les seves civilitzacions medievals 
s'esfondraren després d'uns quants mil-lennis anodins. 

Colonials 


El seu mon va oferir la resistència més dura contra la barbàrie dels Qu. Tan dura, de fet, que van 
contrarestar dues armades successives dels invasors, només per sucumbir a la tercera. 


Els Qu, amb el seu sentit retorçat de la justícia, els varen voler fer pagar. Fins i tot l'extinció 
hagués estat un càstig massa suau per resistir-se als déus dels estels. Els humans del món rebel 
necessitaven una sentència que els recordés la seva humiliació durant generacions. 


O sigui que foren reconvertits en colònies de pell i múscul sense un cos format, connectat per 
una escassa xarxa dels nervis més bàsics. Foren emprats com a aparells de filtració vivents, 
subsistint a base dels residus de la civilització Qu com tapissos de cèl-lules canceroses. I només per 
a poder presenciar i sofrir el seu fat monstruós, varen conservar, juntament amb la seva consciència, 
els seus ulls. 


Patiren durant quaranta milions d'anys, generació rere generació, naixien per viure les vides més 
miserables, absorbint el dolor de tot el que vivien. 


Quan els Qu es retiraren, van desitjar una extinció ràpida. Però la seva baixesa també els feu 
supervivents eficients. Desatesos pels Qu, els colonials s'estengueren pel planeta en camps tous de 
carn humana. Després d'una eternitat de vides tortuoses, els camps humans sentiren una cosa que 
gairebé podia ser descrita com esperança. 

Una secció d'un camp de colonials mostra la misèria que conforma la totalitat de les seves vides. Noti's 
que aquestes criatures desorganitzades es poden reproduir mitjançant tant mètodes asexuals com més 
tradicionals. 

Voladors 


No eren gens infrequents als dominis dels Qu. Com a mínim una dotzena de mons presentaven 
alguna variant o altra d'espècies voladores derivades dels humans. La majoria recordaven als 
ratpenats o als pterosaures del passat llunyà, dansant en l'èter com àngels (o dimonis, segons el punt 
de vista). Hi havia algunes races més originals que comptaven amb glàndules gasoses inflades per 
flotar en Vaire. 


Malauradament, la majoria d'aquestes criatures estaven massa especialitzades per ser cap altra 
cosa a part de voladors. Van oblidar la seva humanitat per la conquesta del cel, tenien un potencial 
nul per mutar més enllà dels seus rols limitats. 


L'única excepció acabà per ser una espècie amb aspecte simiesc que volava amb ales 
membranoses que s'estenien a travès dels seus dos últims dits. El seu avantatge era un singular cor 
en forma de turbina, desenvolupat de manera artificial durant el mandat dels Qu. Cap altre volador 
de la galàxia presentava una adaptació comparable. Aquell Òrgan amb aspecte d'estrella de mar 
s'allotjava al mig del pit, injectant l'oxigen directament dels pulmons al rec sanguini d'una manera 
supremament eficient. Això significava que els voladors podien desenvolupar adaptacions amb un 
alt consum energètic, com cervells més, grans sense haver de refusar el poder del seu vol. 


Tampoc podien readquirir la seva consciència així com així. Enlloc d'això, explotaren en el cel, 
omplint les alçades d'espècies com navegants de la mida d'un bombarder o predadors ridículament 
ràpids que competien amb la velocitat de so. El seu món era pristi i hi havia un bon grapat de 
nínxols per omplir. La intel-ligència podia esperar. 


TOTS ELS FUTURS — C. M. ROSEMEN 


TOTS ELS FUTURS — C. M. ROSEMEN 


TOTS ELS FUTURS — C. M. ROSEMEN 


TOTS ELS FUTURS — C. M. ROSEMEN 


TOTS ELS FUTURS — C. M. ROSEMEN 


Una voladora ancestral al seu element nadiu. Si bé descabellades, aquestes criatures presentaven un 
avantatge metabòlic artificial que els donava un potencial evolutiu sense parangó. 

Aletejadors 


Alguns post-humans voladors es re-aproximaren a la consciència d'una manera completament 
diferent. Sense un metabolisme augmentat o els avantatges gravitatoris dels seus parents de planetes 
distants, no varen tenir més elecció que abandonar el seu poder de volar per tal de continuar el seu 
desenvolupament. 


Els aletejadors eren una d'aquestes espècies. Les seves ales, que abans empraren per dur a terme 
vols de papallona pels jardins extraterrenals dels Qu, s'encongiren fins a recobrar la seva condició 
de mans. Les seves cames també es readaptaren, però la seva posició ancestral pendent les deixà 
estirades i malaptes. 


Només un únic i quasi sàdic defecte els impedia desenvolupar una civilització. Durant la seva 
segona atròfia, les ales dels aletejadors esdevingueren inútils també com a mans. Les seves 
extremitats, que recordaven a banderes, eren útils a l'hora de fer senyals i danses rituals 
d'aparellament, però no podien detonar míssils, construir refugis o ni tan sols manufacturar eines 
bàsiques de pedra. Tot el que podien fer amb les seves mans era explicitar la seva disponibilitat 
sexual, o sigui que això és el que feren els aletejadors: aletejar i dansar fins a l'oblit. 

Un aletejador a la frontera del seu territori d'aparellament. Durant la seva exhibició sexual quasi 
còmica, ha seva espècie ha començat a perdre la capacitat d'adaptació. La seva serà una existència 
bulliciosa, extàtica, però finalment efímera. 

GCecs 


Quan els Qu arribaren, començaren a excavar les profunditats. Amagats dins de diversos refugis 
de la mida de continents que romanien sota el seu món assetjat, esperaren a que els seus invasors els 
passessin de llarg. Una aposta inútil. Els Qu trobaren els seus refugis cavernosos i referen els seus 
habitants sense esforç. 


Els refugis es convertiren en les llars d'una biologia completament diferent, un reialme de foscor 
perpètua, alimentat per les filtracions d'aigua i nutrients del món exterior. Un ecosistema 
sorprenentment complex es desenvolupà a través d'aquest escàs subministrament de recursos: 
insectes pàl-lids i gegants, descendents de les habituals plagues casolanes, completades amb ocells 
dalinians i rosegadors de camps de bolets desmesurats. Els predadors no eren infrequents, peixos 
amb aspecte de cocodril custodiaven les aigiúes subterrànies i enormes ratpenats cecs amb un poder 
d'ecolocalització inquietantment precís delmaren els residents dels habitatges del subsòl. Els sostres 
d'alçades quilomètriques dels refugis brillaven en la foscor amb constel-lacions proteiformes de 
fongs bioluminiscents i, en alguns casos, també animals. 


Els homes també hi era presents, si bé amb formes poc reconeixibles. Era més fàcil sentir-los que 
veure'ls, ja que s'orientaven en la foscor amb crits esglaiadors. Aquests troglodites albins vivien en 
un domini on el so i el tacte, i no la vista, eren les portes de la percepció. Desenvoluparen dits llargs 
i sensibles, enormes bigotis i orelles mòbils per viure en la foscor. On els seus ulls s'haurien hagut 
d'allotjar no hi havia res tret d'una capa de pell esgarrifosament llisa. La seva adaptació perfecta pel 
món de les tenebres esborrà en ells el sentit humà més bàsic. 


Malgrat la seva formidable adaptació, estaven condemnats. Abans de que els cecs poguessin 
desenvolupar cap mena d'intel-ligència per escapar-se de les seves tombes geogràfiques, les 
constriccions glacials de les plaques tectòniques del seu món comprimiren els seus refugis un rere 
Valtre. 

Un pare cec alertat amb la seva filla d'un any. Tot i que ell sap que val més quedar-se quiet per tal de 
confondre als predadors dotats de sonars, la petita crida i es defeca a sobre de terror. Els seus dits atenuats 
són la marca d'una vida dins la fosca. 

Torts 


Els Qu eren grotescament creatius en el redisseny dels mons humans. Un grup d'ànimes 
desafortunades fou transportat a un planeta amb una gravetat trenta-sis vegades més pesada que la 
normals i els reconstruiren per viure en aquest món sòrdidament inhòspit. 


El resultat d'aquests experiments semblaven esbossos terrorífics del Bosch, Dalí o Picasso. 
Semblaven éssers tolits esclafats sota una làmina de vidre. Tres de les seves quatre extremitats 
s'havien convertit en òrgans en forma de raqueta que empraven per arrossegar-se, només un dels 
seus braços restà com una fràgil eina de manipulació. Aquesta extremitat singular i marcida també 
feia de sensor afegit, emulant l'antena d'un insecte. 


Els seus rostres eren un horror a part. Qualsevol pretensió de simetria, marca de tot animal 
terrestre, havia estat totalment eradicada. Un ull mig sortit apuntava directament cap amunt mentre 
D'altre mirava endavant, en la direcció de les mandíbules verticals de la criatura. Les orelles es 
mostraven igualment distorsionades. 


Tot i el seu aspecte monstruós, aquests ex-humans maduraren en el seu entorn d'alta gravetat. De 
nou la raça es diversificà en una gamma d'espècies que ocuparen tots els nínxols disponibles i els 
torts consolidaren la seva oportunitat per recobrar la consciència. 

Un tort alimenta les seves mascotes indígenes natives del seu món d'alta gravetat. La domesticació de la 
fauna nativa és el primer pas dels torts en el seu llarg camí cap a la civilització. 

Caminants 


Si bé els torts foren redissenyats per viure en gravetats extremes, una altra espècie fou adaptada 
per viure en condicions diametralment oposades, a una lluna joviana amb una cinquena part de la 
gravetat terrestre. 


Era un món encisador on l'herba podia arribar a créixer deu metres i els arbres increibles 
assolien alçades comparables a les dels gratacels de l'antiguitat. Aquests boscos surrealistes es 
trobaven habitats per fauna igualment espectacular: els descendents de les mascotes, les plagues i el 
bestiar dels humans, que successivament havien estat reduits també a simples animals. 


Se'ls podia divisar pels elevats boscos quasi dansant entre els arbres contemplant des de les 
alçades per orientar-se. Els braços, cames i colls foren estirats amb languidesa inversemblant, grans 
plecs de pell els eixien per tot el cos per dispensar la calor residual. Sovint podrien canviar el seu 
color per tal de reflectir la llum i mantenir-se frescos. El sobreescalfament era un gran problema 
pels seus cossos grotescament alts i escardalencs. 


Tot i ser imponents, el desenvolupament extremat aquests caminants de Giacometti els feia 
terriblement fràgils. Fins i tot al seu món de gravetat inconsequent, una caiguda podia esmicolar els 
seus Ossos, i caure d'una branca podia resultar fatal. De vegades, a la plana oberta, fins i tot una 
bafarada de vent intens podia fer-los caure com astes de bandera. Sobrevivien en la seva totalitat 
gràcies a les condicions piadoses del seu món paradisíac, les quals estaven a punt de canviar 
dràsticament. 


Uns dos milions d'anys després de que els Qu abandonessin les seves obres d'art humà, un 
llinatge de ferotges depredadors evolucionà de l'aviram terrícola que s'havia assilvestrat per tot el 
planeta. Semblant versions atenuades dels seus avantpassats dinosaures, aquests depredadors 
arrasaren aquest món idíl-lic com un incendi desbocat, extingint qualsevol espècie massa fràgil per 
escapar-se o resistir. Els pacífics i delicats caminants foren dels primers en desaparèixer. 

Paràsits 


Al seu món, la humanitat divergí en dos línies evolutives separades. D'una banda hi havia 
diverses espècies d'australopitecs esguerrats, degradats pels Qu com a càstig per repel:lir el seu 
primer atac invasor. El simple atavisme, però, era un càstig massa indulgent per ells. Els seus 
retorçats parents, els paràsits, conformaren la segona part de la seva existència. 


De fet, hi havia una gran varietat d'ex-persones parasitàries que anaven des de vampirs 
ambulatoris de la mida d'una tortuga de Galàpagos fins la varietat més habitual, de la mida d'un 
puny, que vivien adherits als seus hostes. Fins i tot hi havia una varietat endoparàsita diminuta que 
infestava la matriu de les seves preses femella com un avort vivent. 


Totes aquestes tortures evolutives es desenvoluparen sota l'atent escrutini dels Qu durant 
quaranta milions d'anys. El càstig fou tan barroc i elaborat que la majoria d'aquestes relacions 
parasitaries moriren amb la retirada dels Qu. Alguns sub-homes aprengueren a purgar els seus 
parents puça ofegant-los, cremant-los o fins i tot menjant-se'ls. Altres, com els paràsits vaginals, 
moriren quan el seu agressiu mètode de parasitació acabà per esterilitzar la totalitat dels seus hostes. 


Tanmateix, una o dues subespècies aconseguiren mantenir la relació amb els seus hostes amb 
canals abdominals, extremitats musculades adhesives i saliva esterilitzadora indolora. Però el seu 
èxit no residia únicament en la força dels seus avantatges parasitaris. També aprengueren a regular 
els seus hostes atordits, evitant matar-los de sobre-infestació i així assegurant també la seva 
supervivència a llarg termini. 


En qualsevol cas, les relacions únicament unidireccionals eren poc freqients en qualsevol 
ecosistema, ja fos natural o artificial. Durant els cicles mil-lenaris, el parasitisme viciós d'aquesta 
espècie començà a donar pas a un acord més beneficiós per ambdues parts. 

espectador contemporani, la seva pròpia supervivència mostra que tals valors subjectius són inefectius en 
termes de supervivència a llarg termini. 

Pescadors 


Els seus ancestres es trobaren atrapats en un món d'arxipèlags, un planeta espurnejat de petits 
continents i incomptables illes entre xarxes interconnectades de mars calmades i buides. Com un 
Egeu magnificat, aquest lloc era un paradís terrenal en molts aspectes, malgrat el fet de que, després 
de l'arribada dels Qu, no quedessin ments per gaudir-lo. 


Dins d'aquesta biosfera vacant, l'evolució ràpidament començà la seva dansa cega i 
imprevisible. Abans feréstecs, els descendents dels humans degenerats s'adaptaren a tots els llocs 
disponibles, sense importar com d'exòtics i aliens fossin. Els mil-lennis passaren i els homes 
s'establiren en un modus vivendi ictiològic. Dits allargats es transformaren en hams portables i les 
seves dents, dissenyades per una dieta generalitzada, s'allargaren com agulles, gràcilment alineades 
dins d'un morro prim i llarg. En menys d'uns pocs milions d'anys, els pescadors s'establiren com 
un llinatge prominent. Era difícil trobar una platja, una illa o un estuari desproveit d'aquestes 
figures pàl-lides i lànguides. 


Malgrat la seva promiscuitat, els pescadors eren poc més que animals. La seva humanitat, 
només arribaria després d'una altre onada d'adaptacions desconcertants. 

Hedonistes 


Fins i tot la tranquil:la existència dels pescadors hauria semblat carregosa als hedonistes, ja que 
la seva raça no havia estat evolucionada, sinó dissenyada per una vida de plaer. Els Qu els tenien 
com a mascotes consentides, voltant lliures en un món tropical de fruites suculentes, arbres 
abundants i llacs calmats plens de mannà bacterià. A més a més, els hedonistes eren l'única forma 
de vida animal del planeta. No tenien més remei que gaudir-lo al màxim. 


En condicions normals, qualsevol espècie hauria sobre-poblat un ambient tan utòpic. Però les 
condicions normals mai foren la questió en els redissenys dels Qu. Alteraren els seus subjectes per a 
poder-se reproduir únicament després d'aparellar-se amb una quantitat enorme de pretendents 
potencials de manera continua durant dècades. Mentre que això resolia el problema de la població, 
també feia l'espècie menys adaptable. Sense cap motiu per la competència sexual, la selecció 
natural avançaria a un pas glacial. Afortunadament, el seu microcosmos estable va seguir lliure de 
catàstrofes ambientals fins i tot després de l'abandonament dels Qu. 


Tots aquests canvis també conformarien el dia a dia dels hedonistes. Les seves vides eren rutines 
juxtaposades de passejar, dormir i sexe apoteòsic, sense preocupació per la malaltia o l'embaràs. 
Indiferents i despreocupats, gaudiren de l'època més plaent de totes les humanitats, si bé amb la 
capacitat intel-lectual de nens de tres anys. Tampoc hi feia res, però. Qui vol pensar quan t'ho estàs 
passant tan bé2 

Els preferits dels Qu, una femella d'hedonista jeu sola a la platja, contemplant el no-res absolut. Sense 
cap pressió del món, els dies passen sols. 

Insectòfags 


Espècies humanes indescriptibles i pintoresques abundaven a la galàxia post-Qu. Centenars 
d'ells vivien vides simples i insignificants, mai desenvolupant-se prou per esdevenir conscients ni 
descobrint la seva veritable herència com a humans estel-lars. La majoria s'extingiren per no ser 
trobats a faltar o ni tan sols recordats. Aquells que perduraren aprengueren a sobreviure en nínxols 
ombrívols i silenciosos, sense arribar a fer mai cap impacte a nivell celestial. 


Una d'aquestes espècies eren els insectòfags. En silenci, s'havien anat adaptant a una dieta 
d'insectes colonials i animals petits, tenien la cara coberta per plaques de cuir, mans en forma 
d'urpa per desenterrar les seves preses i llengúes en forma de cuc per ingerir-los. 


En definitiva no eren especials en cap manera destacable. Però la combinació d'invasions 
galàctiques, la casualitat i la pura sort les convertirien en la raça més longeva de tots els post- 
estel-lars. 


Els mansos heretaran el cosmos, però no encara. De moment, els insectòfags només es 
preocupaven de localitzar colònies d'insectes i de preparar-se per la temporada d'aparellament. 

Espacials 


Cal recordar que els estel-lars no sucumbiren totalment a les invasions dels Qu. Si bé els seus 
mons caigueren un per un, alguns estel-lars es refugiaren en el buit de l'espai. Un rere l'altre, 
comunitats senceres s'escaparen en naus generacionals i es projectaren en la foscor, esperant passar 
desapercebuts pels éssers que havien arrasat la seva galàxia. 


Els moments desesperats demanen mesures desesperades. Tal com els estel-lars havien observat 
durant la seva colonització inicial de la galàxia, la vida dins les naus generacionals acabava per dur 
de manera inevitable a la follia col-lectiva i a l'anarquia. Aquesta vegada, però, els humans havien 
d'adaptar-se o enfrontar-se a l'extinció. 


Camps d'asteroides sencers foren confiscats i buidats per construir naus espacials de dimensions 
mai vistes. Aquestes closques buides contenien bombolles de preuat aire i aigua, però sense 
gravetat artificial de cap mena. Fou descobert que una existència purament etèria esvairia l'estrès de 
l'exili interestel:-lar, atès que els seus habitants foren adaptats per la vida dins de tal entorn. 


En addenda, la gent fou forçada a canviar. En un entorn amb una atmosfera segellada lliure de 
gravetat, els seus ossos gaudiren de llibertat per fer-se més llargs, prims i fràgils. El sistema 
circulatori i el digestiu foren pressuritzats per evitar els problemes cardíacs i la congestió. Aquest 
últim canvi proposava un altre efecte secundari avantatjós: els humans podien navegar a través del 
buit amb propulsions d'aire expulsades pels seus anus modificats. 


Aquests experiments eren nombrosos i sovint plagats d'errades. I tot i això, aconseguiren crear 
un futur. Segellats dins dels seus refugis aeris de la mida d'una lluna, els descendents dels estel-lars 
aconseguiren evadir el flagel dels Qu. 


Era una diàspora infinita. Fins i tot després de la fugida dels Qu, la seva forma era massa 
divergent per tenir res a veure amb els seus ancestres. Els supervivents de la adversitat inicial mai 
tornarien a posar els peus sobre un planeta. 

A quaranta milions d'anys de la nostra època, els espacials com aquest individu són els únics éssers humans 
veritablement conscients que han sobreviscut. Es troben tan còmodes en els seus refugis ingràvids que els destins dels 
seus congèneres bestials no els atenyen. Tristament, també són molt pocs: la seva població total dins de la Via Làctia 
no excedeix les poques dotzenes d'arques i uns cent mil milions d'ànimes. 

Cerca-runes 


Una espècie humana en particular, singular en el seu afortunat accés a l'herència dels seus 
ancestres estel:lars, acabaria per tenir un paper important a l'hora de donar forma als esdeveniments 
venidors. 


Havien superat la invasió dels Qu amb relativament poca degradació, si bé havien estat reduits al 
nivell de simis, la seva recuperació fou ràpida. Aparentment, els Qu no s'esforçaren tant com de 
costum a suprimir la seva intel-ligència. Tampoc havien fet un esforç tan comparable per esborrar 
totes les traces materials dels estel-lars. Fins i tot després de milions d'anys, runes enormes dels 
espais urbans globals cobrien els continents dels seus mons. Així es guanyaren el seu nom els cerca- 
runes. 


Amb ments desenvolupades i accés il'limitat a la saviesa de les ciutats antigues, el ritme 
exponencial del seu desenvolupament fou ben natural. Un per un, desxifraren i reconstruiren sobre 
els secrets dels ja absents estel-lars fins que quasi igualaren els seus ancestres galàctics en 
coneixement i habilitat. 


Tot aquest desenvolupament es donà en un període de temps anormalment breu i, de vegades, les 
antigues tecnologies no eren ni tan sols compreses mentre eren replicades cegament. Lògicament, 
tal ritme de desenvolupament afegí pressions prematures sobre les estructures socials i polítiques 
dels cerca-runes. Amb prou feines sobrevisqueren les cinc guerres mundials consecutives que 
devastaren el seu planeta, dues de les quals eren intercanvis termonuclears. 


Ho superaren, el seu baptisme de foc els endurí i despertà. Les guerres els uniren a nivell polític i 
impulsà les seves capacitats tecnològiques fins i tot més enllà del nivell dels estel-lars. De manera 
col-lateral, també desenvoluparen una perillosa forma de deliri autòcton. Els cerca-runes acabaren 
per creure's els únics descendents i veritables hereus dels estel:lars. I estaven preparats i disposats a 
fer qualsevol cosa per recobrar la seva era daurada passada i fictícia. 

Només un miler d'anys després de la partida dels Qu, un cerca-runes vaga entre les restes destrossades 
d'una ciutat estel-lar. La forma dominant d'una piràmide Qu encara més gran es distingeix al rerefons. 

El renaixement de la consciència 


Si es pot imposar alguna mena d'ordre periòdic a la història de la humanitat, l'era post-Qu 
d'animals humans emergents pot ser considerada com una sèrie d'edats tenebroses mil-lenàries. 
Nogensmenys, com qualsevol tipus de dèpoca tenebrosar, aquests períodes de silenci tenen vides 
finites. Una per una, com estels emergint d'entre la boira, noves civilitzacions naixeren de les restes 
destrossades de la humanitat. 


En alguns casos, la recuperació fou ràpida i directa. En la majoria d'altres situacions, només va 
arribar després una llarga sèrie de mutacions adaptatives, extincions i diversificacions secundàries. 


Dins d'aquestes línies de descendència, hi havia tanta distància entre els post-humans inicials i 
els seus descendents intel:ligents com entre els primers organismes del cretaci i l'homo sàpiens. 


Més tard o més d'hora, la intel-ligència humana retornà al cosmos. Però tret del seu ancestre 
comú, aquests nous pobles no tenien res a veure amb la agent, d'avui dia, o ni tan sols entre ells. 

L'extinció 
No tots els animals humans ho van aconseguir. De fet, cal tenir en compte que la majoria dels 


humans post-Qu moriren durant les eres de transició. L'extinció, la mort total i absoluta d'una 
família sencera, d'una comunitat, d'una espècie, estava desenfrenada a la galàxia. 


No hi havia res de cruel o dramàtic en tot això. L'extinció era tan comú i tan natural com el 
desenvolupament de les espècies. De vegades, una espècie simplement fracassava en l'intent 
d'adaptar-se a la competència o a un canvi abrupte de condicions. En altres ocasions, els seus 
nombres minvaven al llarg d'intervals temporals imperceptibles. D'aquesta manera o alguna altra, 
els animals humans s'extingiren. 


Entre tota aquesta mort, però, hi hagué nova vida. Mentre una espècie deixava vacant un cert 
nínxol, altres aviat prendrien el seu lloc. Les mutacions adaptatives seguirien, omplint els espais en 
blanc amb miríades de formes diverses i variades. Malgrat els caiguts, el flux de la vida procediria, 
espurnejant en girs constants. 

El fòssil d'un humà aquàtic extingit d'un món colonial oblidat. Desconegut per l'univers, la seva espècie 
s'adaptà, florí i morí poc després de la retirada dels Qu. La seva història serveix per explicar-nos que tot el 
que és viu inevitablement morirà, i que és el viatge, no la conclusió, el que importa. 

Ofidis (descendents dels cucs) 


El sol ardent acabà per refredar-se i la vida tornà a inundar la superfície des de la seva fortalesa 
subterrània. Mentre animals de tota mena s'escampaven ràpidament per la terra que es mantingué 
vacant durant mil-lennis, els descendents dels cucs també ho feren. A la superfície, trobaren noves 
oportunitats com a grups de remugants serpentins, nedadors, predadors... 


I persones. Una forma, que descendí d'ofidis mamífers escaladors d'arbres re-evolucionà cap a la 
intel-ligència humana que durant tant de temps quedà dorment. Observaven, contemplaven i 
filosofaven amb cervells innovadors recargolats i conqueriren el món amb una singular amàx 
pèlvica nascuda de les restes dels peus dels seus ancestres. 


No tenien cap similitud amb els seus llunyans antecessors humans, però el seu desenvolupament 
social seguí un camí similar: diversos imperis mundials basats en l'agricultura, seguits de 
revolucions industrials, experiments socials, guerres mundials i la globalització. Però certament, els 
paral:lelismes sociopolítics històrics no implicaven necessàriament un món humà similar o ni tan 
sols reconeixible. 


Les ciutats modernes del món globalitzat dels ofidis eren embulls de ecarreteresx en forma de 
tubs, vies ramificades tridimensionals i edificis en forma de cau sense finestres. Tot i que la seva 
arquitectura entortolligada diferia entre regions, aquests establiments, generalment, mantenien 
l'aspecte d'esferes quilomètriques de cristall, metall, plàstic i tela, embolcallades amb tanta fermesa 
que un humà d'avui dia trobaria impossible moure's a través d'elles. Les places i els espais oberts 
eren totalment absents, ja que presentaven obstacles de navegació i àrees d'inseguretat. El seu 
rerefons evolutiu als arbres feu dels ofidis pràcticament agorafòbics. 


Res d'això, per descomptat, era inusual pels ofidis en cap manera. El seu estil de vida 
relativament zaliès era tan particular per ells com el nostre per nosaltres. Arreu del món, les ciutats 
arterials bategaven amb gent, tots ells amb les seves pròpies alegries, penes i deures, vivint vides 
tan humanes com les de qualsevol altre ésser intel:ligent. 

Un ofidi a casa seva, gaudint d'un llibre mentre fuma i descoltas música edàfica vibratòria. A través de 
la porta oberta es poden veure els caòtics circuits de la ciutat. 

Assassins (descendents dels predadors humans) 


Els carnívors també retornaren a la civilització. El seu viatge involucrà una sèrie de canvis 
durant els quals perderen les adaptacions que els permeteren resistir com els principals predadors 
del seu món. Les seves dents de sabre, que antany serviren per esqueixar tendons i tràquees es 
tornaren fràgils i fines, útils només com a òrgans d'exhibició social. Les urpes en forma de garfi 
dels polzes també es reduiren, però no es perderen. Enlloc d'això, els últims dos dits rotaren 
perpendicularment per convertir-se en avançades mans capaces d'agafar i manipular. Tota aquesta 
gracilitat, però, no significava debilitat. Tot i que ja no estaven especialitzats per la caça, els 
assassins encara podien matar amb les mans nues, però només si realment ho volien. El que no 
podien fer urpes i ullals enormes, ho podien aconseguir amb arcs, fletxes, armes repetidores o rifles 
de gas. 


Descendir dels predadors donà als assassins un perfil social únic. Gairebé totes les seves 
religions presentaven rituals que permetien períodes de caça completament naturals i animals. 
Aquesta necessitat de desfogar aquestes necessitats atàviques també portà a la formació de 
anobleses de caçav religioses: guerrers privilegiats hàbils en les arts de la caça, la guerra i 
V'assassinat. Societats senceres es formaven sota aquestes classes governants: comunitats ordenades 
que erupcionaven un cop a l'any en una orgia de mort, sexe i pregàries. Durant milers d'anys, 
guerrers nòmades, acompanyats de les seves vastes hordes de bestiar post-humà, es perseguien i 
combatien entre ells a través de continents organitzats com un tauler d'escacs. 


Tot aquest caos seria esborrat amb l'arribada de la modernitat. En un desenvolupament 
comparable a una revolució industrial, un grup de nacions d'assassins inventaren mètodes de 
ramaderia intensiva industrial i sedentària. Les estructures d'estat organitzades, el secularisme i els 
salts tecnològics vindrien tot seguit. 


Lògicament, aquests desenvolupaments polaritzaren el món en bàndols de aramaders 
industrialso, desenvolupats i progressistes, i acaçadors declaratss, fanàtics en auge. Mentre que un 
costat condemnava les velles costums animals, l'altre les exalçava amb una devoció cega. Aquesta 
fou la seva crisi de la modernitat: la balcanització de les faccions progressistes i conservadores en el 
camí cap a la unitat global. Afortunadament, els assassins aconseguiren tirar endavant, fins i tot 
després d'acostar-se perillosament al conflicte global en certes ocasions. 

Un jove assassí visita una de les tantes fortaleses en runes del seu país, testimoni de la història 
sanguinària i volàtil de la seva espècie. El planeta dels assassins és el paradís de qualsevol arqueòleg. Té 


més edats fosques enterrades, cultures enrunades i regnes caiguts que cap altre món. 

Criadors d'eines (descendents dels nedadors) 


Abans eren criatures simples, descendents d'un poble delmat que migraren al mar. Els seus 
remots ancestres sàpiens no haurien donat un ral per la tornada a la consciència d'aquests éssers, ja 
que creien que els avenços tecnològics eren impossibles en el medi fluid dels oceans. Però els 
nedadors desacreditaren aquestes prediccions fundant una de les cultures més avançades i 
terriblement alienes de tot el llinatge humà. 


El foc, la pedra angular de la enginyeria industrial, era quasi impossible de sostenir i usar sota 
l'aigua. Però els criadors triaren un altre camí quan la creació d'eines complexes resultà 
impracticable. Començaren a criar les seves pròpies eines i màquines. 


Això començà molt abans de que l'espècie es tornés intel:ligent. En la varietat infinita de la vida 
marina, els nedadors sempre adoptaven i controlaven els organismes que els eren útils d'alguna 
manera. Un cop domesticats, aquestes criatures foren, voluntàriament o no, modificades a través de 
la selecció natural i el condicionament. El procés fou lent, però un cop iniciat, els efectes foren 
formidables. 


Una ciutat moderna dels criadors d'eines era tot un espectacle. Enormes criatures amb aspecte de 
cor bombejaven fluids nutritius per una xarxa de conductes vivents i auto-reparables. Aquest era el 
seu equivalent d'una xarxa elèctrica, i arribava a cadascun dels enormes habitatges exoesquelètics 
dels criadors, calimentant, llums bioluminescents, televisors parpellejats de pell de cefalòpode, 
ascidis medicinals i molts més aparells que havien estat criats a partir de criatures vivents. Els 
avenços en biologia augmentaren exponencialment fins que la enginyeria genètica fou 
completament dominada. Els criadors moderns no necessitaven ni tan sols fer servir animals: una 
simple manipulació d'un cultiu de cèl-lules mare podia resoldre qualsevol problema imminent. 


El domini de la genètica conquerí innumerables obstacles. Les inabastables profunditats marines, 
així com els pocs i diminuts cossos de terra del planeta, es trobaven ja sota el control dels criadors. I 
tot i això, no estaven satisfets amb simples ensomnis planetaris. Noves formes i estranyes criatures 
encara estaven sent desenvolupades, en atrevits intents de conquerir el regne més hostil per la vida. 


Segellats dins les seves naus vivents, els criadors anhelaven retornar als estels. 

Una caçadora criadora sobre un jardí d'esculls. Les eines vivents són un element indispensable del dia a dia 
d'aquests éssers. Pot respirar sota l'aigua a través d'un crustaci que filtra l'oxigen a través del seu espiracle. Subjecta 
un rifle derivat d'un mol-lusc que dispara dents específicament modificades i el seu acompanyant és un peix amb el 
cervell augmentat que ha estat criat per retornar preses. Edificis fets de cloisses calcificades brillen en la llunyania, 
illuminades per llum biològica. 

Saurosàpiens (els ramats dels pastors de llangardaixos) 


Alguns dels que acabaren per ser els hereus de la humanitat no eren ni tan sols humans. 
Provingueren del ramat reptilià que proliferà durant el decés dels pastors de llangardaixos. 


El seu fou un veritable cas del món al revés. Mentre els humans degeneraven fins a convertir-se 
en animals mancats d'enteniment, els rèptils de sang freda prosperaren en el clima tropical del seu 
planeta. Els mil-lennis passaren i començaren a donar llum a espècies més intel-ligents, una de les 
quals, recordant vagament a una versió sense plomes dels antics dinosaures depredadors, creuà el 
llindar de la consciència i alçà una veritable civilització. 


Aquestes civilitzacions primerenques entengueren ràpidament el veritable origen de les ruines 
monstruoses escampades arreu del planeta, ruines que fins aquell moment havien estat considerades 
aberracions naturals o vestigis atemporals dels déus. Ara, però, veien les ruines mig barrejades dels 
Qu i els estel:lars com el que realment eren. Fou a través d'aquest enteniment que els saures, sense 
parentesc biològic, recolliren la identitat cultural de la humanitat. 


En els seus esforços arqueològics, els saures començaren a entendre que els animals que usaven 
per alimentar-se i fer treballs eren descendents dels fundadors de la seva pròpia existència. I, per 
alguna banda dels estels, corrien les forces que els deformaren, forces més poderoses que els 
estel-lars, forces obscures que potser algun dia tornarien. Els animals humans servien de 
recordatori, tal com el Panderavis, que si els saurosàpiens volien assegurar la seva supervivència al 
cosmos, havien de ser cautelosos. 


La pressió d'aquesta realitat posà les seves civilitzacions sota una gran pressió. Algunes faccions 
recorrerien a religions inventades i romangueren ignorants sota un para-sol de fantasies 
reconfortants. Altres acceptarien les amenaces de la galàxia, però caurien en una retòrica paranoica 
conservadora. La galàxia els infonguí una gran por. Finalment, alguns veurien el reducte galàctic i 
acabarien per acceptar el risc, per gran que fos. Els conflictes i fins i tot les guerres no eren 
infreqiients entre aquestes tres faccions. 


A la fi, la disputa centenària acabà per resoldre's a favor de les faccions progressistes. En anar 
expandint les esferes del coneixement, influència i activitat, els saurosàpiens esdevingueren tan 
humans, com qualsevol altre civilització obrint-se pas a la galàxia. 

Modulars (descendents dels colonials) 


Les maquinacions cegues de l'evolució segueixen els camins més inescrutables, fent ús de les 
oportunitats més fugisseres. La pròpia existència dels modulars era un testimoni d'aquest fet. Els 
seus ancestres, els colonials, haurien estat vistos com a éssers deficients sense salvació possible per 
pràcticament qualsevol observador, mancats d'òrgans coherents i limitats a existir enrajolant les 
costes com moquetes d'alga. Però malgrat la seva degeneració, els colonials eren supervivents 
resilients, capaços d'aferrar-se a la vida en les condicions més inclements. 


Amb el pas del temps, començaren a organitzar-se en colònies diferenciades enlloc de grups 
homogenis. En les colònies, cada ecèl-lula: humana podia realitzar una única funció i beneficiar-se 
de la unió dels altres. Així començà la gran era de la organització, durant la qual diferents colònies 
competien entre elles desenvolupant cèl-lules humanes especialitzades que els donarien avantatge 
en la competició per la vida. Algunes colònies desenvoluparen enormes arrels en forma d'aixeta 
capaces de desviar recursos des de grans distàncies. Altres abandonaren completament les arrels i es 
començaren a desplaçar amb segments pedals en forma d'estrella de mar. Algunes colònies crearen 
unitats equipades amb urpes i verins, portant la competència a un nivell superior i mortal. Altres 
respongueren a l'amenaça amb armadures òssies o cèl-lules de vigilància equipades amb ulls 
descomunals. 


El guanyador d'aquesta cursa armamentística colonial fou una colònia conscient: organitzada al 
voltant d'unitats híper-especialitzades el propòsit de les quals era únicament dirigir als altres. 
Aquestes colònies s'escamparen pel planeta mentre adaptaven les parts dels seus rivals per 
funcionar amb elles mateixes. Aquest fou el naixement dels modulars. 


Residint a megalòpolis completament industrialitzades, es podien trobar en una varietat 
indescriptible de formes i mides. Qualsevol cosa, des de boscs guardians en forma de castells fins a 
missatgers diminuts i veloços, eren tots membres del total modular. Podien combinar-se entre ells i 
dividir-se, o intercanviar parts en presentar-se noves necessitats. L'única constant en tota la seva 
existència era la seva unitat cultural i mental. 


Degut a la seva estructura biològica, aquesta gent assoliren l'impossible. Vivien en un món de 
pau i igualtat utòpica, on tothom era feliç sent una part igual de quelcom més gran. 

Una colònia modular tracta una unitat especialitzada en fer digestions amb un esprai mèdic antiulcerós 
produit per la unitat mèdica que subjecta amb les seves amansx. Notin-se els diferents segments, cadascun 
d'ells un ésser humà mutant en sí mateix. 

Pterosàpiens (descendents dels voladors) 


Els súper-cors dels voladors els feren capdavanters en la cursa evolutiva i es diversificaren tant 
que ompliren els cels. Fou poc abans de que la competència aèria es tornés massa intensa, fins i tot 
pels seus metabolismes híper-optimitzats. 


Alguns llinatges renunciaren a les seves ales i tornaren a la terra, vivint com a diverses formes de 
predadors, herbívors i fins i tot nedadors. Les seves adaptacions aèries també els donaven avantatge 
sobre el terra i produiren exemplars de mides i agilitats difícilment superables. Eren éssers 
meravellosos, però la consciència no emergí de cap bèstia terrestre vinguda de més amunt. Enlloc 
d'això, la civilització aflorà als cels. Una espècie, provinguda d'una línia evolutiva de predadors 
aquàtics similars a les cigonyes, desenvolupà un cervell prou gran com per imaginar i actuar sobre 
el món. Els seus peus, que ja eren prou versàtils com per capturar preses del pantà esmunyedisses i 
llefiscoses, es tornaren encara més articulats i assumiren el rol de mans. Com a compensació, 
perderen part de la seva aerodinàmica, però el que no podien fer amb els seus cossos podien 
compensar-ho de sobres amb les seves ments. 


El seu poder de volar feu dels pterosàpiens un poble global, abans de poder inventar nacions i 
fronteres. Amb la seva inherent facilitat per a viatjar, les idees i els individus es desplaçaven massa 
ràpid per a que les diferències socials es solidifiquessin. Actuant amb una consciència planetària, 
ompliren granges amb els seus grans parents terrestres, alçaren ciutats de perxes i torres acanalades, 
domaren l'àtom i començaren a observar els astres sense haver de preocupar-se (gaire) del benestar 
de la majoria dels individus i sense dividir-se en faccions bel:ligerants. 


Tot i viure en una vida tan igualitària, pagaren per ella un preu devastador i inevitable. Els seus 
Cors, fins i tot en el seu estat de potència augmentada, presentaven problemes a l'hora de suportar el 
seu poder de vol i els seus cervells grotescament grans tot alhora. Com a conseqiència, tenien una 
esperança de vida summament efímera. Un pterosàpiens era sexualment madur als dos anys 
terrestres, d'edat avançada als setze i normalment mort cap als vint-i-tres. Aquest cicle macabre 
causava que apreciessin amb agraiment cada moment de la seva existència i que reflexionessin 
sobre aquesta amb una intensitat febril. Una estanteria de pergamins de filòsofs pterosàpiens 
haurien estat l'enveja de qualsevol biblioteca humana. A les seves ciutats, la vida avançava a un 
ritme inabastable, sempre amb pressa per arribar a dates límit imminents. 


Com a espècie, els angèlics voladors eren víctimes freqiients de les malalties cardiovasculars. 

Un pterosàpiens posa vora els estranys edificis d'una vila turística costanera. Amb deu dies de durada, 
aquestes seran les úniques vacances de la seva efímera vida. 

Asimètrics (descendents dels torts) 


Tot i que contorsionats per la gravetat, els torts aconseguiren recobrar la seva consciència i 
desenvolupar una civilització en pocs milions d'anys. Edificis plans com una coca es podien trobar 
arreu del seu planeta. Aquestes construccions semblaven búnquers aixafats i mai feien més d'uns 
pocs metres d'alçada. No semblaven gran cosa, però aquestes estructures eren l'entrada a cases 
subterrànies, escoles, hospitals, temples, universitats i també ambaixades, presons, centres 
d'internament, centres de comandament i arsenals. Vivien vides estranyes, però els torts eren 
humans amb totes les seves virtuts i defectes. Per tant, era natural per ells expandir-se cap a 
l'exterior i cercar noves fronteres per colonitzar. Afortunadament, el seu sistema solar contenia 
altres planetes, similars al dels torts en quasi tots els aspectes, tots tret de la gravetat. Però ells no 
deixarien que aquests detalls trivials els aturessin. 


A través de la seva història, els humans sempre s'havien arriscat a canviar per preservar el seu 
futur. Era una aposta arriscada, però els pagà la pena des dels dies dels marcians americans. Però 
redissenyar els cossos dels aplanats torts per una gravetat benigna era sens dubte una tasca 
monumental. No cal dir que els experiments trigaren mil-lennis a obtenir l'èxit més limitat. Després 
d'incomptables intents, els asimètrics naixeren o, més ben dit, foren creats. Els seus cossos 
canviaren considerablement: el que abans foren dits del peu en forma de pala que els permetien 
serpentejar a través de la terra endurida per la gravetat s'havien convertit en potes de centpeus, i la 
seva única mà agafadora s'allargà fins a l'extrem. Els seus rostres grotescs s'invertiren i es 
capgiraren després de retornar d'una existència quasi pleuronectiforme. Tot i recargolats, els 
membres d'aquesta nova raça gaudien d'avantatges substancials sobre els seus predecessors 
aplanats. 


El seu desenvolupament social també fou paral-lel al dels antics marcians americans. De nou, hi 
hagué una era daurada seguida de tensions creixents i una guerra interplanetària. Però, a diferència 
dels marcians, els asimètrics exterminaren sense compassió la seva raça mare i seguiren per a 
governar el seu sistema solar tots sols. Pel camí, es toparen amb les restes dels Qu i els estel:lars i 
avançaren immensament. Triomfants sobre el seu propi regne, avançaren a través de l'espai per 
assolir noves fites. 

Un noble asimètric posa nu per revelar la seva rocambolesca anatomia. Normalment, aquestes criatures 
es vesteixen amb guarniments elaborats que semblen piles de llargs mitjons interconnectats. 

Simbionts (descendents dels paràsits) 


Amb el pas del temps, les relacions entre els paràsits i els seus hostes connectaren fins a un grau 
en que començà a involucrar la cooperació de tots dos individus. Aquestes ja no eren relacions 
unidireccionals: a canvi de la nutritiva sang dels seus hostes, els paràsits oferien els seus sentits 
augmentats com una advertència primerenca contra els predadors i altres perills. 


Així començà una gran ecursa armamentística, de relacions simbiòtiques. Certs paràsits, 
oferien als seus hostes ulls més grans, sentits més aguts de l'olfacte i l'oida o fins i tot armes de 
defensa addicionals en la forma de saliva verinosa, secrecions pudents o un mossec extra. Els hostes 
retomaven el favor amb cames més llargues i ràpides, cossos més resistents i punts d'allotjament 
especialment ergonòmics, rics en vasos sanguinis i coberts de pelatge aillador. Complexos diferents 
de paràsit i hoste evolucionaren, compatibles només entre ells mateixos. 


El desenvolupament d'aquestes criatures era, en certa manera, semblant al de les grans colònies 
modulars que avançaven en el seu propi món a anys llum d'allà. Però, a diferència dels modulars, 
els components dels simbionts pertanyien a diferents espècies, enlloc de variants modificades del 
mateix organisme bàsic. Amb el temps, totes dues relacions desembocaren en el mateix pas: la 
consciència. 


Amb uns quants mil-lennis més, aquests éssers combinats desenvoluparen un ordre mundial no 
gaire diferent del nostre, complet amb paisos, política i fins i tot guerra, si bé reduida en la nova 
cultura mundial globalitzant. En aquesta era, la tecnologia suplia la major part de les funcions dels 
hostes, però un pròsper aparellament entre aquestes criatures encara seguia vigent per tradició i 
simple eficiència. La majoria dels simbionts començaven el dia amb el seu hoste de feina i 
s'acoplaven a un de domèstic en tornar a casa de treballar. 


I potser, a la televisió olfactiva, ensumarien les notícies de les excavacions de les ruines 
mil-lenàries dels Qu, dels meravellosos descobriments salvats de les restes dels estel-lars o de les 
enormes antenes de ràdio que s'alçaven arreu per escoltar les estrelles. 


Era un patró que es repetia per tot arreu. 

Un simbiont posa amb un dels seus diversos hostes. Al fons es pot divisar un dels seus allotjaments 
rurals, amb portes grans pels ensopits hostes i forats més petits pels seus patrons més intel-ligents. 

Velers (descendents dels pescadors) 


Els pescadors ja eren de per sí d'entre les races post-humanes més divergents. Amb dits 
semblants a arpons i morros de cocodril, mantenien molt poca similitud amb el seu ramat 
predecessor. Però fins i tot aquesta forma hagués semblat conservadora als seus descendents 
conscients. Amb tantes illes petites i escampades, subcontinents i nínxols diferenciats, el seu món 
natal era una marmita evolutiva on els membres aillats de certes espècies podien, en les 
circumstàncies adequades, evolucionar amb formes dràsticament diferents. Una condició similar a 
les de regions insulars com Madagascar, les Galàpagos o Havvaii a l'antiga Terra, excepte que 
aquest cop, era a escala planetària. 


Alguns descendents dels pescadors, atrapats a les illes solitàries, s'encongiren i convertiren les 
seves urpes de pesca en gracioses ales. Altres es feren directament a les mars i esdevingueren 
homòlegs de les balenes, dofins i mosasaures. Dins d'aquest borbolleig evolutiu, un llinatge en 
particular donà llum als ancestrals velers. 


Ells també allargaren els seus dits fins esdevenir ales, però no les empraven pel vol. Enlloc 
d'això, es convertiren en veles que els conduien sense esforç a través dels oceans. Amb dits 
convertits en veles, usaven les seves boques i llengúes allargades per capturar la seva presa 
pelàgica. Aquests òrgans aviat assoliren el rol de les mans destres, atrofiades temps enrere, dels 
pescadors. La necessitat de navegar els mars infinits exercí una pressió inevitable sobre les seves 
memòries i els cervells dels velers creixeren en proporció. Era tan sols qiiestió de temps que un 
d'aquests navegants es tornés prou llest per pensar. 


Fins i tot amb consciència, els velers encara necessitarien un llarg període de temps per assolir 
un mínim d'estabilitat social. El seu món desendreçat resultà en una exorbitant diversitat de cultures 
que competien i lluitaven amb resistències equiparables. A través de les generacions, incomptables 
flotes de guerrers tribals combatien entre elles amb conflictes irracionals d'enormes durades. 
Guerrers nòmades i societats de pirates acabaren naixent inevitablement, prolongant l'incontrolable 
cicle de violència. 


Només quan certa tribu guerrera desenvolupà armament a escala industrial i la societat estatal 
hagué d'oferir el seu suport i, a consequència, aquesta noció de modernitat donà lloc a una idea de 
pau, només en aquest moment els velers aconseguiren, a la fi, unir-se. Generacions de sang havien 
estat tacant els oceans durant massa temps. 

Un veler va a caçar amb el seu company al fons portant un arpó. Extremament violents per 
naturalesa, aquest poble sovint recorre a campanyes de caça salvatge per satisfer la seva set de 
sang en la vida moderna. Notin-se les seves amans, derivades de les seves llengies, així com la 
criatura voladora que els acompanya, que és en realitat un dels cosins llunyans dels velers. 

Sàtirs (descendents dels hedonistes) 


La seva existència amarada de plaer, continguda entre el seu món paradisíac estàtic i el seu ritme 
evolutiu inherentment lent, semblava immune al canvi. Potser això fou cert durant vora un milió 
d'anys. Però en escales de més magnitud, l'estasis completa és un mite. 


Durant una era en particular, convulsions geològiques elevaren enormes masses de terra sobre els 
oceans buits del seu món. Els hedonistes, fins aquell moments atrapats en una sola illa no més gran 
que Islàndia, no trigaren a colonitzar aquestes noves pastures. Aquest era un èxode més aviat 
necessari, ja que les eventualitats que alçaren les noves terres també elevaren enormes núvols de 
cendra que ofegaren l'atmosfera i taparen el sol. Els únics supervivents foren fenòmens de la 
reproducció ràpida que abandonaren les particularitats reproductives dels seus ancestres. Foren 
aquestes formes les que colonitzaren el nou continent i donaren lloc a una multitud d'espècies que 
inclogueren els sàtirs, hereus conscients dels hedonistes. 


Aquests éssers s'assemblaven en gran manera als seus predecessors, excepte que ara presentaven 
grans 4cuess: Òrgans mancats d'ossos emprats per l'equilibri, formats pels seus allargats músculs 
pèlvics i greix. Juntament amb aquesta extremitat, els seus cossos sencers foren re-orientats en 
postures horitzontals que els donaven un lleu aspecte de dinosaure. Malgrat ja abandonaren les 
frenètiques estratègies reproductives dels seus avantpassats, les seves vides socials encara 
conservaven un deliciós matís de promiscuitat informal. 


La civilització sàtira s'establí a nivell global ràpidament, ja que fins i tot amb les masses de terra 
addicionals, el domini terrestre del seu món seguia sense ser més gran que Austràlia. Durant un 
temps, tres imperis terrestres, i més endavant dos, competiren entre ells, fins a dissoldre's en una 
multitud de nacions més petites i, finalment, re-unificant-se en un ordre mundial coherent. D'aquest 
punt en endavant, el món sàtir es convertí de nou en un Valhalla del plaer, amb festivals, concerts i 
orgies rituals puntuant cada setmana. Aquest cop, però, podien ésser assaborits per la veritable 
intel-ligència. 

Els públic sàtir embogeix quan el cantant arriba al clímax de la cançó. Esdeveniments com 
aquest són una part quotidiana de la vida sàtira. 

Insectoides (descendents dels insectòfags) 


Amb el temps, els seus ancestres insectívors acabaren assemblant-se a la seva presa. Les plaques 
facials cuirassades i endurides, abans emprades per a defensar-se de les picades, s'ossificaren i 
s'integraren a la seva estructura mandibular. Les mans i peus, amb un nombre reduit de dits, es 
desenvoluparen en apèndixs similars a pinces. Fins i tot el seu metabolisme revertí parcialment a 
V'ectotèrmia al clima tranquil i xafogós del seu planeta. 


Però cap d'aquestes adaptacions els va donar l'avantatge en la supervivència. En termes simples, 
un defecte congènit els va permetre recobrar la seva intel:ligència. Fins i tot després de les 
asfixiants mutacions dels Qu, els gens dels estel:lars seguien dorments a les seves cèl-lules. Per 
mera coincidència, una família d'insectòfags va desenvolupar una regressió atàvica que resultà en 
cervells més grans. Això resultà de gran ajuda a l'hora d'obrir nius d'insectes amb eines de pedra 
rudimentàries. 


A partir d'allà va ser fàcil. Tot i que va durar mil-lennis, el desenvolupament des d'una destral de 
pedra a una nau espacial va ser quasi instantani en termes geològics. Com moltes altres espècies, els 
insectoides passaren per cicles consecutius com un imperi agrari (en el seu cas, de cultius de ruscs), 
colonització, industrialització, guerres mundials massives i, finalment, estats globalitzats. Però hi va 
haver una cosa que va diferenciar el seu desenvolupament de totes les altres espècies post-humanes. 


Es van enfrontar a una altra invasió alienígena. 


La història no presenta gaires registres dels invasors, tret de que, a diferència dels Qu, el seu fou 
un esforç singular que fou evitat en un cicle intens de guerres orbitals i terrestres. Tot i ser derrotats, 
els invasors van aconseguir deixar traces de la seva presència. Van introduir la seva pròpia flora i 
fauna, la qual va aflorar al planeta dels insectoides temps després de la seva partida. I, el més 
important, van generar en els pobres insectoides una xenofòbia especista patològica, fins al punt de 
que temien fins i tot els seus parents post-humans d'altres estels. 


En un irònic gir del destí, la seva fòbia estaria més que justificada, però no en aquell moment. 
Els insectoides encara tenien temps. 

Una insectoide famosa, possiblement la noia més bella del seu planeta, posant davant d'una vila 
costanera. En la distància es poden divisar estranys arbres en forma de bosses de gas, vestigi dels 
misteriosos invasors alienígenes. 

Asteromorfs (descendents dels espacials) 


En un principi refugiats, els espacials dominaren ràpidament la vastitud de l'espai interestel:lar. 
Les seves arques espacials aillades s'uniren i es multiplicaren per formar un artefacte gegantí 
interconnectat que era prou gran per contenir mons sencers. Però no hi havia cap planeta dins la 
capital asteromòrfica: només bombolles cavernoses antigravitatòries on els habitants es podien 
desenvolupar al màxim. 


Alliberats de les restriccions del pes, els seus cossos es tornaren llargueruts com els d'un insecte, 
amb dígits individuals dividint-se en multituds d'extremitats fines i versàtils. A part d'això, els únics 
òrgans que desenvoluparen foren els seus esfínters propulsors, els quals acabaren per convertir-se 
en el seu principal sistema de locomoció. Però, per damunt de tot, hi havia els seus cervells, els seus 
cervells inflats i boteruts. 


Sense cap obstacle per part de la gravetat, el seu cervell humà podia créixer fins a mides sense 
precedents. Cada generació dissenyava experiments que produien una descendència amb capacitats 
cranials encara més grans, donant llum a éssers que passaven la seva existència pensant en 
conceptes i estructures quasi incomprensibles per la gent d'avui dia. Les limitacions fisiològiques 
de la ment humana havien estat debatudes temps enrere. Ara, estava establert que aquests límits 
eren ben reals, i els individus que poguessin superar-los podrien igualment conquerir nous terrenys 
en la filosofia, V'art i la ciència. Tot canvià. 


I malgrat tot, alguns aspectes de la humanitat, com ara el desig bàsic de l'expansió, seguien 
presents. Per aquesta fi, els asteromorís construiren grans flotes de sub-arques globulars i 
difongueren la seva influència a través dels cels, cap a tots els cúmuls estel:lars i tots els sistemes 
solars. En menys de mil anys, a la galàxia s'hi assentà un nou Imperi Humà molt més aliè. 


Curiosament, el seu imperi no incloia cap de les noves espècies post-humanes emergents, ja que 
els seus governants havien perdut tot l'interès pels planetes, aquelles cadenes flagel-lants 
gravitatòries de terra i gel. Les noves arques s'instal-laven còmodament a les afores dels sistemes 
solars, observant en silenci les vides dels seus desemparats parents. 


Per primera vegada a la història, hi havia déus vertaders als cels humans. Eren silenciosos i ni tan 
sols eren percebuts en la majoria de les ocasions, però la seva vigilància acabaria per pagar la pena. 

Segon Imperi Galàctic 

Amb el temps, els post-humans conscients començaren a arribar a les estrelles. Inevitablement, 
es toparen amb les ruines dels estel-lars i esbrinaren la seva ascendència interestel-lar. Aquests 
descobriments foren seguits per una idea: el fet de que poguessin haver-hi altres éssers com ells a 
distàncies inconcebiblement llunyanes. Així fou com les joves civilitzacions es disposaren a enviar 
sondes espacials. 


Els contactes, tots establerts amb comunicacions per ràdio, no es difongueren de manera 
uniforme. L'imperi començà una mica més tard d'un milió d'anys després de la partida dels Qu, 
amb el primer diàleg entre els assassins i els sàtirs. Uns mil-lennis més tard s'hi uniren els criadors 
d'eines, saludant des de les profunditats oceàniques a través de cadenes de ràdio vivents. 


La segona onada d'espècies conscients s'hi uniren durant els segients deu milions d'anys, quan 
els modulars, els pterosàpiens i els asimètrics contactaren amb els seus cosins celestials. Finalment, 
durant els segúents vint milions d'anys, noves civilitzacions en ple procés d'evolució com ara els 
saures, els ofidis, els paràsits/simbionts i els velers successivament contactaren amb el florent 
Imperi Galàctic. Els insectoides foren conscients de tot el procés, però, degut a la seva experiència 
xenòfoba, s'obriren només després de quaranta milions d'anys de silenci durador. 


Aquesta unió fou un imperi de la parla, ja que el viatge entre els astres era massa difícil per ser 
pràctic. Igual que les antigues colònies dels estel-lars, els post-humans cooperaren a través de 
l'intercanvi sense restriccions d'informació i experiència. Tot i cobrir qualsevol aspecte d'una 
increible varietat de cultures, els esforços de l'Imperi es concentraven en dos punts principals: la 
unió política (si bé sense homogeneització) i la consciència galàctica, la preparació constant per una 
possible invasió alienígena. Tothom havia trobat les restes dels misteriosos Qu. Ningú volia que es 
repetís la mateixa situació. 


Quan el Segon Imperi trobà als asteromorfs (els quals havien estat saturant la galàxia en silenci 
amb el seu propi Imperi Humà), es temeren el pitjor. Però, per la seva sort, els éssers divins no 
estaven interessats en el Segon Imperi ni en cap dels seus mons. Els asteromorfs foren mantinguts al 
marge i s'acceptaren pel que eren: forces de la natura omnipotents i incomprensibles. 


Aquest esforç coordinat durà gairebé vuitanta milions d'anys, durant els quals cada espècie- 
membre assolí nivells prèviament inconcebibles de cultura, benestar i tecnologia. Cada espècie 
colonitzà unes poques dotzenes de mons on les seves nacions, cultures i individus visqueren al 
màxim els potencials de la seva existència. 


És clar, tot això era possible només a través de la comunicació constant i una posició totalment 
oberta a la galàxia. La majoria de les comunitats ho donaren per fet i participaren amb devoció en 
els diàlegs galàctics. Però hi havien altres éssers foscos i silenciosos que es negaren a unir-s'hi. A 
través d'ells arribaria la ruina de l'Imperi. 

Gravitals (descendents dels cerca-runes) 


Després de la lliçó dels Qu, el Segon Imperi Galàctic es mantingué en guarda constant per 
protegir-se de la invasió alienígena. Irònicament, van desestimar vigilar entre ells mateixos. La 
segona gran invasió de la galàxia no venia de l'exterior, si no des de dins. 


Els cerca-runes, que tingueren la sort d'heretar els secrets dels estel-lars i dels Qu quan altres 
espècies encara eren simples animals, experimentaren un avenç colossal en capacitats 
tecnològiques. A grans trets eren tan sofisticats, si no més, que els asteromorfs de l'espai. Però la 
seva ascendència no era sana. Recordem que la majoria de cerca-runes deliraven amb la suposició 
retorçada de ser els únics hereus dels estel-lars. Es negaven a comunicar-se amb els seus parents 
d'altres planetes i es preocupaven només dels seus propis assumptes. Aquesta megalomania 
neuròtica va assolir proporcions veritablement perilloses després de que els cerca-runes 
comencessin a auto-modificar-se. 


Els orígens d'aquesta modificació es troben en una catàstrofe prèvia. El sol dels cerca-runes 
estava travessant una ràpida fase d'expansió, i l'espècie, amb els seus avenços, no podia fer res per 
aturar el procés. O sigui que, prenent la segona millor opció, varen modificar els seus propis cossos. 


Les condicions infernals de l'expansió solar significà que una reconstrucció biològica quedava 
totalment descartada. Per tant, els cerca-runes substituiren els seus cossos per màquines: esferes 
flotants de metall que es movien i reformaven el seu entorn mitjançant subtils manipulacions dels 
camps magnètics. En versions anteriors, les esferes encara eren portadores dels cervells orgànics 
dels darrers cerca-runes. Però en generacions successives, es divisaren maneres de contenir la ment 
en computadores quàntiques, i la transformació esdevingué absoluta. Els cerca-runes foren 
substituits pels gravitals, íntegrament mecànics. 


Sense ser orgànics en absolut, els gravitals encara conservaven somnis humans. Ambicions 
humanes i deliris de grandesa humans. Això, combinat amb cossos mecànics que els permetien 
creuar l'espai amb facilitat, feu de la guerra interestel:lar una possibilitat esfereidora. 

La invasió de les màquines 


Els gravitals trigaren molt de temps a preparar-se. Els sistemes de propulsió foren perfeccionats i 
nous cossos capaços de suportar els salts interestel-lars foren dissenyats. Però quan finalment 
decidiren que ja era hora, res sobrevisqué la massacre. 


Les invasions seguiren un pla brutalment simple. El sol del món objectiu era blocats i la seva 
llum quedava atrapada rere flotes de milions de quilòmetres dissenyades especialment amb aquesta 
finalitat. Si els mons moribunds aconseguien resistir, un asteroide o dos els acabaven d'aniquilar. 
Flotes invasores descomunals foren construides, però en poques ocasions calgué desplegar-les. Les 
màquines enxamparen als seus cosins amb la guàrdia baixa. 


Les grans matances, les quals es donaren totes en un període relativament ràpid de deu-mil anys, 
eixamplaren la definició del genocidi i de l'horror. Quasi totes les noves espècies humanes, éssers 
únics que resistiren extincions en massa, navegaren els camins despiadats de l'evolució i 
sobrevisqueren per construir els seus propis mons, desaparegueren sense deixar rastre. 


Fins i tot els Qu foren lleials a la vida, distorsionaren i subjugaren les seves víctimes, però 
finalment els permetien sobreviure. Per les màquines, però, la vida era un luxe. 


Aquesta minuciosa falta de clemència, irònicament, no naixia de cap mena d'odi. Simplement, 
els gravitals, ja acostumats als seus cossos mecànics, no reconeixien la vida dels seus cosins 
orgànics. Quan aquesta apatia es barrejava amb les seves delirants afirmacions de ser els únics 
hereus dels estel-lars, les extincions es duien a terme amb la banalitat de, per exemple, un enginyer 
desmantellant un edifici abandonat. Sota el regne de les màquines, la galàxia encetà una nova edat 
fosca. 

Situació infrequent d'una invasió directa per part de les màquines a una de les ciutats costaneres dels 
assassins. La majoria de les vegades, els habitants del Segon Imperi eren eradicats a nivell global, sense la 
necessitat d'aquestes confrontacions. 

Considerant la invasió 


La invasió de les màquines portà una de les ones d'extinció més grans que la galàxia hagués vist, 
doncs no era un simple acte de guerra d'una espècie a l'altra, sinó una destrucció sistematitzada de 
la vida en sí mateixa. 


Considerant un succés de tal magnitud, és fàcil perdre's en deliris romàntics. És quasi tan fàcil 
titllar als gravitals de amalvatso com considerar tot l'episodi com una situació nihilista i 
capocalíptican. Totes dues interpretacions són, com ho serien en qualsevol situació històrica, 
fal-làcies monumentals. 


Per començar, els gravitals no eren malvats, com a mínim, no des de la seva pròpia percepció. 
Aquests éssers, tot i que mecànics, encara vivien les seves vides com a individus i operaven dins de 
societats coherents. Renegaren de la seva herència orgànica, però les seves ments no eren els motors 
freds i calculadors de les veritables màquines. Fins i tot després de donar ordres que destruirien un 
miler de milions d'ànimes, un gravital tenia una llar a on tornar i, per inversemblant que sembli, 
una família i un cercle d'amics pels quals sentia un afecte genuí. Malgrat estar dotats de compassió, 
el seu sever tracte als orgànics era el resultat de, com s'ha esmentat anteriorment, la simple 
incapacitat d'entendre el seu dret a la vida. 


A més a més, els gravitals no constituien un total únic i indivisible el propòsit del qual era derruir 
l'univers. És cert que el seu avenç tecnològic els permeté formar una entitat pangalàctica, però per 
dins, l'Imperi de les Màquines estava dividit en faccions polítiques i fins i tot en fes religioses. 
Sobreposades sobre les línies divisòries, hi havia les vides diàries i afers personals de les famílies i 
els individus. Com qualsevol conjunt d'éssers conscients, tenien un sentit de la identitat i, per tant, 
ideologies diferents. 


Tampoc significava la fi de tot, la invasió de les màquines. Certament, hi hagué una destrucció 
estesa de la vida, però el que es perdé fou anomés- la vida orgànica. Consumint energia i dirigint-la 
a la reproducció, al pensament i fins i tot a l'evolució, les màquines eren tan vives com qualsevol 
organisme basat en el carboni. Malgrat el gir dels esdeveniments, sobrevisqué un tipus de vida i, 
com es veuria, fins i tot es preservà una part dels seus predecessors orgànics. 

Subjectes (diversos descendents dels insectoides) 


Els insectoides: racialment tímids i xenòfobs degut al seu passat de repetides invasions 
alienígenes, foren la primera espècie en enfrontar-se a la carnisseria dels gravitals. Per irònic que 
semblés el seu destí, els insectoides foren els més afortunats dels post-humans. Enlloc d'ésser 
exterminats com la resta dels seus cosins, sobrevisqueren com als únics éssers orgànics de l'Imperi 
de les Màquines. 


Els motius concrets de la seva conservació són desconeguts encara avui dia. Potser les màquines 
encara no havien perfeccionat la seva despiadada apatia. O potser sentiren llàstima dels pobres 
orgànics i els concediren una abaltida paròdia de l'existència. 


Fos pel motiu que fos, els insectoides resistiren. Però amb prou feines s'assemblaven ja als seus 
ancestres originals. L'enginyeria genètica, l'art perdut dels Qu, els teixidors de galàxies (i, més 
endavant, també dels criadors d'eines), fou dominada de manera gairebé igual de minuciosa per les 
màquines. Sense dubtar de capgirar als éssers que no consideraven realment vius, s'obriren camí a 
través de l'ADN dels insectoides, produint generacions d'abominacions en tots els sentits de la 
paraula. Mostraria una dona o un home d'avui dia cap aprensió a l'hora de desmuntar un ordinador 
0, fins i tot, de reciclar deixalles2 Aquesta era l'actitud dels triomfants gravitals. 


Així doncs, multituds de subjectes foren produits, distorsionats fins a tals extrems que fins i tot 
les manipulacions dels Qu semblaven tímides en comparació. La majoria foren emprats com a 
servents, vigilants i treballadors manuals. Aquests foren els afortunats. Alguns sub-homes foren 
reduits al nivell de teixits cel-lulars, útils només per l'intercanvi de gasos i el filtrat de residus. 
Altres foren esculpits en forma d'organismes completament artificials: simulacions barroques que 
servien únicament d'entreteniment. Algunes màquines, amb les seves ambicions encara humanes, 
portaren aquesta pràctica a un nivell superior i produiren autèntiques obres d'art vivents: criatures 
del tot singulars, condemnades a existir purament com a anacronismes biològics. 


Foren eines, esclaus o entreteniment, la humanitat s'aferrà estretament a la seva herència 
biològica, mentre els seus parents màquines regnaren amb supremacia durant ni més ni menys que 
cinquanta milions d'anys. 

L'arquetip insectoide, rodejat per dos dels seus regirats descendents. A la seva esquerra, un portador de fal-lus 
polidàctil, criat com a sacrifici per una de les diverses religions de les màquines. A la dreta, una obra d'art, dissenyada 
per percudir els seus dits modificats com un conjunt de tambors tot udolant la melodia d'una cançó popular. 

Les altres màquines 


Cal recordar que, malgrat el seu poder de conquesta galàctica, l'Imperi de les Màquines no era 
homogeni. Contenia dotzenes de faccions diferents que no sempre estaven d'acord en tot, incloent 
el tractament dels seus oprimits subjectes biològics. 


Algunes màquines, al llarg d'un procés que involucrà diverses doctrines religioses, socials i 
filosòfiques, començaren a entendre la universalitat de la vida i l'origen comú de les humanitats 
orgàniques i mecàniques. Inicialment, aquests individus visqueren en reclusió o reservaren les seves 
creences. Secretament, enginyaren llinatges de subjectes que podien viure, moure's i pensar amb 
tota llibertat. En unes poques instàncies memorables, els enginyers s'enamoraren de les seves 
pròpies creacions, i el seu martiri inspirà les altres màquines a pensar d'una manera una mica 
diferent. 


Amb el temps, la ideologia obtingué prou impuls per ser practicada obertament en el seu dia a 
dia. Malgrat tot, el culte de la Tolerància aviat s'hagué d'enfrontar als seus obstinats rivals pan- 
mecànics. La fervent intolerància entre les dues faccions finalment esclatà quan algunes màquines 
tolerants volgueren apartar diversos mons pel desenvolupament sense restriccions de la vida 
biològica. Es desencadenà un gran avalot i l'Imperi de les Màquines, el monòlit aparentment sense 
fissures de la galàxia, experimentà la seva primera guerra civil, curta i amargant. 


La guerra no causà cap dany durador, però posà llum sobre un fet: l'entitat més gran que la 
galàxia havia conegut mai no era immune als problemes. 

La caiguda de les màquines (el retorn dels espacials) 


A llarg termini, les disputes internes de l'Imperi de les Màquines podrien haver conduit a la seva 
caiguda. Però no calgué esperar tant, ja que l'imperi patí una mort més curta però molt més 
cataclísmica. 


Durant molt de temps, l'Imperi de les Màquines i el dels asteromorfs s'havien estat observant 
mútuament amb nerviosisme. Encara no s'havien trobat amb confrontacions obertes, ja que els 
asteromorfs es mantenien, generalment, dins les seves arques espacials i l'Imperi de les Màquines 
ocupava els planetes. En quasi tots els sistemes solars habitables de la galàxia la mateixa tensió 
bilateral escalà entre les éssers orgànics vivint al buit i les màquines habitant mons perfectament 
terrestres. 


El poder estava equilibrat entre els dos imperis rivals. I, a més a més, aquest equilibri contenia 
poders prou forts com per destruir planetes en massa. Cada bàndol sabia que qualsevol mena de 
guerra resultaria en l'aniquilació mútua, i només la follia podia iniciar tal conflicte. 


Bé, l'Imperi de les Màquines de la post-guerra civil enfollí, en certa manera. Per tal de desviar 
l'atenció dels enfrontaments interns, calia un nou enemic contra el qual consolidar les faccions 
rivals. Per falta de sensatesa, aquests enemics acabaren per ser els asteromorfs. 


És innecessari i quasi impossible descriure la matança que ho seguí. Els conflictes duraren fins a 
uns pocs milions d'anys, i la pèrdua de vida resultant (tant mecànica com orgànica) feu que el 
genocidi de les màquines inicial semblés irrellevant. 


Quan la pols còsmica es calmà, els guanyadors es mostraren. Els conqueridors foren els 
asteromorfs, —canviats irreconeixiblement després de cinquanta milions d'anys d'auto- 
perfeccionament continuu. Els seus repulsius cervells hipertrofiats s'eixamplaren com ales per totes 
bandes i les seves extremitats derivades dels seus dits formaven un intricat conjunt de veles i potes. 
Dotats de tecnologia superior i paciència il-limitada, aquests éssers destruiren les màquines quasi 
per complet, malgrat haver perdut un nombre substancial de membres de la seva pròpia espècie. 


El conflicte també abocà als asteromorfs cap als afers del seus cosins humans ja oblidats. Per 
impossible que semblés, alguns subjectes de les màquines sobrevisqueren a la ordalia. Ara, els 
asteromorfs ja no podien seguir girant-los l'esquena. 


Amb les màquines fora del mapa, depenia dels asteromorfs esmenar els seus desastres. 
Recolliren els subjectes i empraren la seva herència genètica per poblar planetes sencers. Durant 
aquesta era de reconstrucció, la qual durà dos milions d'anys més, molts asteromorfs creadors de 
mons emergiren com a veritables déus, construint mons habitats quasi des de zero. Els seus 
subjectes, mentrestant, es convertiren en els hereus d'una galàxia renascuda, renovada i colpida per 
la guerra. 

La galàxia de la post-guerra 


A l'hora de reomplir els mons perduts, els déus asteromorfs també prengueren mesures per 
assegurar la seguretat continuada de les seves creacions. L'abrupte auge de les màquines havia 
mostrat que, si no es regulava amb cura, la riquesa de les estrelles sempre podria allotjar una raça 
d'usurpadors pan-galàctics. 


Els asteromorfs, vigilants però sempre transparents, no volien interferir directament. Enlloc 
d'això, produiren versions terrestres de la seva pròpia raça per a regular la galàxia. Adaptaren els 
seus delicats dits eteris a membres quasi aràcnids i encongiren considerablement els seus cevells per 
a re-ajustar-se al rigor de la gravetat. Els éssers resultants semblaven insofisticats pels estàndards 
dels asteromorfs, però seguien sent semidéus en tots els sentits. 


Aquests éssers, sovint coneguts com als espacials terrestres, o simplement terrestres, nodrien i 
controlaven el desenvolupament de les civilitzacions de la post-guerra a una multitud de planetes. 
Actuaven com a vigilants, profetes, reis i emperadors, però també com a botxins, quan la ocasió ho 
dictava. 


Aquest esforç no sempre obtenia els resultats planejats, és clar. La majoria de les vegades, les 
noves races es negaven a subordinar-se als seus mentors i, ens molts casos, fins i tot es rebel:laven 
contra ells. Evidentment, aquest crim sempre es castigava amb una ràpida extinció. De fet, fins i tot 
els terrestres es tornaren corruptes. Enlloc d'oferir guia, els terrestres de molts planetes només 
jugaven a ser déus, creant falses religions egocèntriques per explotar desvergonyidament els seus 
subjectes. No era ni ètic ni productiu, però aquest mètode semblava garantir més estabilitat que 
mirar de criar noves races. 


D'aquesta manera o d'una altra, la consciència orgànica recuperà el seu domini de la galàxia. El 
Nou Imperi, gestionat pels terrestres, poblats per una miríada de descendents dels subjectes i 
contemplat finalment pels omniscients asteromorís, obtingué més progressos i una calma més 
duradora a la galàxia que tots els seus predecessors combinats. 

Un terrestre nu mostra l'anatomia altament divergent però encara estranyament humana que 
caracteritza aquesta espècie. Aquests terrestres en concret mantenen una hegemonia religiosa sobre els seus 
impotents subjectes, vestits amb vels elaborats i accessoris pel cap per fer valdre la seva herència adivina-. 

Les noves màquines 


Molt de temps després de la seva caiguda en desgràcia, les màquines s'aferraren a l'existència. 
Durant el resultat final de la guerra, els asteromorfs planejaren exterminar fins a l'última d'elles, 
només per acabar descobrint que eren massa útils per ser destruides. Durant milions d'anys, 
perfeccionaren la interfície entre la ment i la màquina fins a tal punt que podien viure i operar en les 
condicions més inhòspites. Aquests éssers, privats del seu poder pangalàctic, podien fer 
contribucions de valor incalculable a la recerca i l'exploració del Nou Imperi. 


Hi havia un cert sentit de justícia poètica en tot això. Les màquines, que antany distorsionaren 
formes de vida biològiques pel seu caprici, foren finalment tractades amb fins similars. Per 
començar, els asteromorfs esborraren completament la seva habilitat de manipular la seva pròpia 
gravetat, la mateixa força que els feu invulnerables en primer lloc. Se'ls imposaren esperances de 
vida finites i imaginacions lleugerament ensopides per evitar que la història es repetís. La natura 
degradant d'aquests canvis, però, no implicà una regressió total. 


A diferència dels seus ancestres, les noves màquines foren dotades amb cossos nano-tecnològics 
que podien auto-remodelar-se contínuament, la qual cosa implicava que podien trobar-se en 
qualsevol forma i mida que es poguessin imaginar, i fins i tot alguns que no es pogués. Un ciutadà 
màquina podia viure durant un cert temps al buit de l'espai, duent a terme recerques, i després 
transformar el seu cos en quelcom completament diferent per fer unes vacances a l'halo d'un 
cometa, a una selva tropical o a un oceà de metà. Aquest ésser en qiiestió també faria el viatge 
personalment generant motors estatoreactors temporals d'hiperespail 


Tot i la seva sorprenent versatilitat, les màquines mai foren tan comunes o prominents, fins i tot 
després d'acceptar per complet el seu rol com a ciutadans de segona del Nou Imperi. Les guerres 
més grans de la història concebible inculcaren als orgànics una desconfiança massa fonda en els 
seus veins mecànics i les noves màquines sempre foren tractades amb un cert grau de discriminació. 
Els pecats dels seus pares acabaren per engrillonar aquesta esplèndida espècie humana. 

Una ciutadana màquina del Nou Imperi. Va guarnida amb un enlluernant parell de braços ramificats que combinen 
tant amb les últimes modes com amb la seva feina d'artesana. Que les màquines segueixin modes pot semblar un fet 
inusual per un lector d'aquesta època, però no s'ha d'oblidar que aquests éssers posseeixen intel-ligències humanes, si 
bé amb cossos diferents. 

Segon contacte 


Amb ones successives de descobriment i colonització assistits per màquines, el Nou Imperi 
cresqué exponencialment. Tal fou el creixement de riquesa i progrés que la seva descripció 
requeriria l'ús de conceptes que avui dia romanen inexplorats. Parlar d'un home d'avui dia sobre les 
anades i tornades del Nou Imperi seria semblant a donar lliçons sobre geopolítica del segle XX a un 
caçador-recol -lector. 


Aquesta entitat magnífica no era ignorant de l'univers que l'envoltava. Concentrà els seus ulls, 
orelles i sensors, i sondejà els esdeveniments de les galàxies adjacents. Els nous galàctics sospitaven 
que la nebulosa que els rodejava també podia contenir els seus pobles indígenes, i era prudent 
contactar-los abans de que hi hagués un malentès o un conflicte. Des d'un punt de vista més fosc, 
aquestes observacions també servien com a alertes per a invasors en potència. Fins i tot aleshores, el 
record dels Qu seguia present. 


El descobriment fou fet a la fi. Una de les galàxies veines mostrà patrons d'activitat que eren 
senyals inequívocs d'una organització conscient. Alguns pensadors afirmaren el descobriment d'una 
nova civilització, mentre que d'altres temeren el retorn dels Qu. Per sort, aquest segon encontre amb 
una espècie alienígena resultà ser pacífic. Potser les intel:-ligències d'ambdues galàxies eren, per fi, 
prou madures per trobar-se sense batusses. 


L'altra galàxia es trobava dominada per unions connectades de diferents éssers, presidides per 
diversos tipus d'amficèfals: criatures estrambòtiques que recordaven a serps gegants amb caps a tots 
dos extrems, un dels quals contenia un cos retràctil secundari que feien servir per interactuar amb el 
món. Aparentment, havien passat per sèries alternants de regressions, radiacions evolutives i retocs 
genètics auto-imposats, talment com la humanitat. 


Amb totes les seves diferències abismals, els amficèfals foren benvinguts. Serien els primers, 
però no els últims. 

Una ambaixadora amficèfala amb naus espacials típiques de la seva raça. El seu estrany cos 
delata una història evolutiva tan complicada com la de la humanitat. 


Harris A - , . a Te P 

La Terra redescoberta 


El propòsit d'aquesta obra no és descriure el progrés il-limitat que seguí el contacte intergalàctic. 
Es podria seguir de manera indefinida, fent la crònica de com les galàxies unides retrobaren i 
subjugaren als Qu, com bressolaren els sols amb contenidors artificials, multiplicant les seves zones 
habitables per milers de milions, com entrecreuaren l'espai interestel:lar amb forats de cuc i feren 
obsolet l'acte de viatjar. Finalment, els descendents d'aquells éssers fins i tot conqueriren el temps, 
prolongant l'existència de les seves ments de manera indefinida amb tecnologies rejuvenidores. 


Durant un temps, els homes foren déus. 


Però des del nostre punt de vista, un descobriment destacà en aquesta orgia de l'avenç. Comparat 
amb assoliments colossals com domar l'espai i construir contenidors estel-lars, era una troballa 
passatgera, una revelació absurdament trivial. Això fou el redescobriment de la Terra: el lloc de 
naixement de la humanitat, on els asteromorfs omnipresents, les màquines que planejaven vora els 
astres i els milions de races residents humils trobaven el seu origen comú. 


Fou trobada discretament per una única investigadora combinant els vestigis de la història 
oblidada, dècada per dècada. Milions d'anys de guerres, invasions i extincions havien enterrat les 
proves exhaustivament. Quan per fi va trobar-ne proves irrefutables, no hi havia ningú al seu voltant 
per a celebrar-ho. Això vindria més endavant. 

Quan la Terra fou redescoberta, els humans ja havien divergit considerablement de les seves formes 
ancestrals. 

Retorn 


El descobriment va despertar un cert interès, tot i que ni de bon tros tant com altres 
descobriments. Per a molts humans del cosmos, el seu origen ancestral era simplement una 
informació interessant, una curiositat amb la que havien perdut tot lligam. 


Tot i això, una nau fou enviada cap allà, i aterrà sense cap cerimònia, ja que ara no quedava vida 
intel-ligent a la Terra. Massa lluny dels centres principals de població, havia estat completament 
ignorada, quedant estancada i salvatge. I malgrat tot, era la nostra llar. 


Quan els exploradors van sortir de la nau, peus humans trepitjaren la vella Terra una altra 
vegada, després d'una absència de 560 milions d'anys. La humanitat havia tornat. 

Tots els futurs 


He de concloure les meves paraules amb una confessió: La humanitat, l'espècie les cròniques de 
la qual he estat relatant des de la seva infantesa terrestre fins la dominació galàctica, està extingida. 
Tots els éssers que heu vist a les pàgines anteriors, des dels ínfims cucs fins als velers arriats pels 
vents, des dels megalòmans gravitals fins als últims ciutadans galàctics, tots fa milers de milions 
d'anys que són morts. Fa molt poc que hem aconseguit reconstruir la història. El que heu llegit ha 
estat la nostra millor aproximació a la veritat. 


Per què van desaparèixer2 Potser fou una última, inimaginable guerra d'aniquilació que va 
transcendir el propi significat de econflictes. Potser fou una separació gradual de les galàxies 
unides, amb cada raça trobant el seu propi final molt més tard. O potser, la teoria més eixelebrada 
suggereix que fou una migració en massa cap a un altre pla de l'existència. Un viatge cap algun 
lloc, algun moment, alguna altra cosa. Però el resum final és: la veritat és que no ho sabem. 


Finalment, tanmateix, el destí de la humanitat no té importància. Com qualsevol altra història, 
fou temporal, certament llarga, però al capdavall efímera. No va tenir un final coherent, però 
realment no calia. La història de la humanitat mai fou la seva dominació última de mil galàxies, o la 
seva misteriosa fugida cap allò desconegut. L'essència de la humanitat no era res d'això. Enlloc, es 
trobava a les converses radiofòniques de les màquines encara humanes, en les vides diàries dels 
deformats insectoides, en les cançons d'amor inacabables dels despreocupats hedonistes, les 
protestes rebels dels primers veritables marcians i, d'alguna manera, la vida que tu portes ara 
mateix. 


Molts durant la història van ignorar aquest fet tan bàsic. Els Qu, somiant un futur ideal, varen 
distorsionar els mons amb els que es trobaven. Més tard els gravitals, amb la seva folla dèria de 
recrear el passat, foren responsables de les massacres més grans en la història de la galàxia. Fins i 
tot ara, és repugnantment fàcil per qualsevol ésser perdre's en falses històries de grandesa, vivint 
vides completament condicionades per la persecució de fites inexistents, ideals, clímaxs i èpoques 
daurades. Per creure amb ceguesa que les seves històries serveixen fins absoluts, aquestes criatures 
quasi sempre acaben ferint-se a elles mateixes, si no aquells que les envolten. 


A aquells que són així: contempleu la història de l'ésser humà i entreu en raól No és el destí, sinó 
el viatge el que importa. I el que facis avui influencia l'endemà, i no a l'inrevés. Estima l'avui i 
persegueix tots els futursi 

L'autor, amb un crani humà de fa milers de milions d'anys 


